
Mylabridum seu Bruchidum (Lin. Schon. All.) europeae 
et finitimarum regionum Faunae recensitio. 

Auctore 

Flaminio Baudi . 

(Fortsetzung; s. D. E. Z. 1886, S. 385 — 416.) 


27. M. chinensis Lin. = $ p ectinicornis Lin. = $ scutel - 
laris Gy 11. Breviter ovata, nigra vel picea, corporis lateribus 
subtus, pygidio, thoracis lobo basali scutelloque albo-tomentosis, 
elytris in disco ante medium late ferrugineis, lituris fasciisque albo 
et fiavo-pubescente variis ornatis. Caput collo valido thoraci ad- 
fiium, inter oculos carinatum; oculis in mare retrorsam sat pro- 
minulis, anterius in fronte sat approximate, in foemina magis 
discretis, postice modice prominulis; antennis piceis, basi ferrugineis 
vel testaceis. Thorax conicus, basi bisinuatus, lobo medio apice 
inciso, callis duobus connatis, parallels, elevatis, albo - villosis 
munito; subtiliter granulatus, parce pubescens. Elytra subquadrata, 
dorso plana, humeris elevatulis, evidenter subremote punctato- 
striata, nigra, macula magna in disco ferruginea vel rufescente 
basin et margines non attingente, interdum pallido-flavo pubescente, 
fascia parva transversa ad trientem posticum e pube pallida, lineolis 
praeterea albidis ante medium positis in secundo tertioque interstitio 
ornata, plaga media laterali intensius nigra plerumque conspicua. 
Pygidium ob-ovatum, maculis duabus parvis fuscis ad latera posterius 
signatum, maculis interdum in foemina majoribus, ultra dimidium 
posticum obtegentibus, relicta linea media tenui albo-tomentosa. 
Pedes anteriores testacei, postici picei, validi, femoribus saltern 
superne rufo-testaceis, uti dictum dentatis. 

Mas antennis dimidio corpore longioribus, articulis quatuor vel 
quinque primis testaceis, 6—10 piceis, ultimo ferrugineo, secundo 
tertioque obconicis, quarto subtriangulari, 5—10 extus apice valde 
productis, pectinatim serratis: abdominis segmentis tribus mediis 
valde contractis, ultimo medio fere angulatim constricto. 

Foemina antennis dimidio corpore brevioribus, plerumque rufo- 
testaceis, apice leniter infuscatis, articulis 5 —10 latitudine haud 

longioribus, serratis: abdominis segmentis mediis leviter medio 
coarctatis, ultimo tota latitudine sua subaequali. 

Variat saepe foemina dilutior, rufo-picea, vel rufo-ferruginea, 
elytrorum macula disci rufa haud vel minus perspicua, interdum 
pube laete flavescente obtecta, lineolis fasciisque albidis magis 
nitentibus, aliquando elytris totis rufo-ferrugineis, basi anguste, 
macula circa medium lateribus contigua apiceque late infuscatis. 

Exotica species, quae haud raro, e seminibus leguminacearum 
exoriens, in Europae portubus maritimis vel etiam interioribus 
regionibus hinc inde repertur. Sicilia D. Ragusa in piso, Erlanga 
Rosenhauer in Leguminosa ex India or., Gallia (Le Mans) 
D. Bauduer, Jaffa Abeille de Perrin, Aegypto Pirazzoli: China et 
Parisiis in Dolicho coll. Allard; Brasilia et America sept, in coll. 
R. Musaei taurinensis. 

28. M. phaseoli Gyll. Mas: Praecedente paulo major, 
tantisper longior, nigro-picea, dense et minus tenuiter pallido- 
flavescente pubescens. Caput parvum, collo minus valido thoraci 
adfixum, inter oculos angustum et argute carinatum; oculi magni, 
globosi, grosse .reticulati; antennae nigrae, articulis quatuor primis 
et ultimo testaceis, articulo tertio obconico, secundo parvo duplo 
abunde longiore, quarto parum majore, triangulari, 5 —10 anterius 
acute productis, triangularibus, fortiter serratis. Thorax conicus, 
lateribus fere rectis, sat dense pubescens, dorso medio lineis duabus 
longitudiualibus atris et lobo basali macula subquadrata, medio 
longitudinaliter impressa, vix elevata e pube densi’ore pallidioreque 
ornatus. Scutellum dense pubescens. Elytra lateribus vix rotun- 
data, humeris haud elevatis, latitudine quadrante fere longiora, 
flavo-pubescentia, interstitio secundo a basi usque ad quadrantem 
posticum, 4, 6 et 8 lineola brevi postice pube pallidiore densioreque 
obtectis, macula lateral! nigra pone medium, virgula oblonga in 
medio disci lineolisque brevibus prope apicem nigris variegata. 
Corpus infra et pygidium densius pubescentia, hoc semiellyptico, 
verticali, ante apicem utrinque fusco-maculato. Abdomen segmentis 
2—4 brevibus, medium versus paullulum coarctatis, quinto utrinque 
subtillimo, inde sensim dilatato, medio subangulatim emarginato. 
Pedes anteriores testacei, postici ferruginei, femoribus posticis extus 
dente paulo minus valido quam in chinensi armatis. 

Unicum marem vidi a Doctore Stierlin prope Macugnaga in- 
ventum nordicae Montis Rosa regionis pago, quo ad auri fodinas, 
di Pestarena dictas, colendas ab Anglica societate multi opifices 
et operarii congregantur. 

Fortuite verisimiliter advectum hoc specimen cum Gyllenhali 
descriptione adamussim convenire visum est: ejus patria sec. Gyl- 
lenhal Brasilia. 

29. M. ornata Bohm. Statura et forma chinensi proxima, 
oculorum antennarumque structura elytrisque paulo longioribus, sub- 
tilius striatis praecipue distincta: typica insuper descripta forma 
signaturis paginae superioris admodum diversa. 

$: Nigra, cinereo et subflavescente pubescens. Caput ut in 
chinensi ; oculi subtiliter reticulati, anterius late lunati, postice 
mediocriter prominuli; antennae fere filiformes, articulis 5—10 vix 
compressis, extrorsum perparum productis, piceo-nigris, quatuor 
primis ultimoque obscure testaceis. Thorax fere ut in chinensi 
constructus, subplagiatim pubescens, lobi basalis medii callis minus 
elevatis, anterius simul attenuatis, posterius latioribus, dense albo- 
villosis. Scutellum albo-pubescens. Elytra basi late et sutura medio 
cum fascia transversa ad quadrantem posticum tenuiore connivente 
cinereo pubescentia, suturam secus pube tantisper flavescente, in 
interstii tertii medio fasciaque postica pallidiore, plaga magna 
laterali media denudata et margine postico nigris. In elytrorum 
medio prope basin macula indeterminata subrufescens sub pube 
adparet. Pygidium subcordatum, dense pubescens, ante apicem 
anguste bimaculatum. Pedes anteriores testacei, postici validiores 
nigri, femoribus ut in chinensi dentatis. 

Unica foemina faciem quandam M. bimaculatae 01. praebens 
ad Rhotomagum (Rouen) reperta, in coll. D. Allard. 

Variat in utroque sexu rufo-picea vel ferruginea, abdomine 
interdum obscuriore, infra cinereo, supra cinereo - flavescente vel 
etiam fulvo parce pubescens, elytrorum plaga media laterali apice- 
que nigris; thorace haud raro lineola longitudinali media anterius 
impresso, lobo basali uti supra dictum albo-viiloso: pygidio basi et 
linea media pube pallidiore plus minusve obtecto, relictis maculis 
duabus magnis ad latera sub denudatis. 

Variat faemina in integrum rufo-ferruginea, elytris immacu- 
latis, pube attamen tenui pallescente basi, ad suturam medio et ad 
fasciam posticam ornatis. 

Mas oculis fere ut in faemina modice prominulis, pariter ac in 
ea in fronte distantibus; antennis testaceis, dimidio corpore paulo 
longioribus (vix minus in faemina), fere filiformibus, articulis 5—10 
leviter compressis, anterius paulo magis serratis, latitudine haud 
vel vix brevioribus: abdominis segmentis 2—4 gradatim brevioribus, 

tertio quartoque sensim fortius medio coarctatis, ultimo anguste 
medio emarginato; iisdem in foemina subaequalibus. 

Varietas haecce primo intuitu chinensi facie simillima, in 
collectionibus et catalogis cum ea confusa; at pluribus notis reapse 
distincta, nempe: oculi subtilius reticulati, in utroque sexu sub- 
aequales, proinde in mare frons eos inter minime angustior; antennae 
subfiliformes, in mare haud dentato-pectinatae, in foemina longiores 
quam in chin en si ; thorax lobo basali medio callo minus elevato, 
subtriangulari munitus; elytra subtilius striata, striis minus per- 
spicue punctatis. 

Venetiis D. Bargagli in Ciceris seminibus, Aegypto Rosenhauer, 
Nubia Pirazzoli. 

Obs. M. quadrimaculata Fabr., allatae varietati ornatae 
habitu affinis atque nonnullis notis congruit, ad evidenter, elytris 
praesertim longior, pube minus subtili, longiore obtecta; corpus 
nigrum, elytris rufo-testaceis, pygidium uniformiter albo-pubescens. 
M . quadrimaculata etiam ex aethiopia in coll. R. Musaei tauri- 
nensis prostat. 

30. M. spinig era Baudi = discip ennis All. nec Fahraeus: 
Nigra, thorace conico grosse et confertim rugoso-punctato, elytris 
oblongo - subquadratis, profunde striatis , interstitiis uniseriatim 
punctatis, rufis, macula laterali apiceque nigris, pedibus anterio- 
ribus rufo-testaceis, femoribus posticis validis, extus obtuse dentatis, 
tibiis dorso spinulosis. 

M, longicornis statura ejusque foeminis dilutioribus facie con- 
similis. Corpus nigrum: caput pro statura parvum, collo mediocri 
thoraci adfixum, crebre rugoso-punctatum, fronte inter oculos cari- 
nata, apice arcuatim sat profunde excisa, epistomate depresso; oculi 
sat grosse reticulati, fortiter lateque lunati, posterius valde promi- 
nuli, subcompressi, anterius in faemina paulo magis quam in mare 
invicem distantes. Thorax transversim conicus, lateribus anterius 
paulisper rotundatis, angulis posticis acutis, basi bisinuatus, intra 
ejus sinus impressus, confertim grosse, quasi reticulatim punctatus, 
subrugosus, pube fulvescente parce, posterius utrinque et in lobo 
medio baseos indeterminate densiore obtectus. ScutelluiA sub- 
quadratum. Elytra oblongo -subquadrata, humeris elevatulis, dorso 
fere plana, plana, sat fortiter striata, striis subpunctatis, interstitiis 
planatis, singulo punctorum serie plus minusve regulari impresso, 
rufo-ferruginea, basin secus anguste, circa scutellum et sub humeros, 
macula media laterali semi ovata, per marginem diffusa maculaque 
subrotunda apicali nigris, parum dense fulvo-pubescentia, pube super 

maculas nigra, eas inter in illaesis macula e pube flavescente den- 
siore ornata. Pygidium semiellypticum, parum dense, sat fortiter 
punctatum, basi plus minusve late bimaculatim dense cinereo- 
flavescente pubescens. Corpus infra plus minusve cinereo pubescens, 
abdominis segmentis 2— 4. subaequalibus. Pedes anteriores fer- 
ruginei vel rufo-testacei, femoribus mediis interdum basi infuscatis; 
postici validiores nigri, tibiis apice rufescentibus, femoribus extus 
obtuse infra dentatis, pone dentem argute emarginatis, intus spina 
valida, acuta munitis, tibiis granulosis, spinulis plurimis dorso sub- 
seriatim armatis. 

Mas antennis nigris, dimidiam corporis longitudinem super¬ 
antibus, articulo primo crassulo, oblongo subquadrato, secundo 
parvo, tertio aliquanto majore, conico, 4 —10 gradatim fere lon- 
gioribus, anterius serratim productis, ultimis vix apice oblique 
truncatis; pygidio apice curvato, abdominis segmenti quinti medium 
modice coarctante. 

Foemina antennis fere ut in mare constructis, paulo brevio- 
ribus, evidenter gracilioribus, multo minus serratis. 

Variat mas pedibus nigris, tibiis tarsisque quatuor anteriorum 
rufo-testaceis; interdum pedibus omnibus rufo-testaceis, femoribus 
posticis nigris. 

Variat plerumque foemina capite cum antennis, pectore etiam 
interdum, rufescentibus. 

Syria D. D. Abeille de Perrin et Reitter. Syria nomine 
dis cipennis D. Allard cujus cum descriptione in Ann. Soc. Ent. 
Belg. tomo XXVII, 1882, pag. 11 optime convenit. Mea autem 
sententia, uti et in recentioribus Coleopterorum Catalogis allatum, 
M. dis cip ennis Fahreus potius ad foeminam longicornis pro 
varietate referenda, ‘quacum specimen meum e Sardinia sat apte 
congruit. 

31. M. serraticornis Fabr. sec. Allard. Mas: majorum 
longicornis statura, ejus maribus habitu proxima, nigra, lurido- 
grisescente pubescens, elytrorum sutura lineola albida per scutellum 
et thoracis basin continuata maculisque tribus ad pygidii basin 
albidis signata. Caput inter oculos modice prominulos carinula 
longitudinali laevi instructum: antennae nigrae, corporis longitudine, 
validae, articulo secundo brevissimo et valde transverso, tertio 
triangulari, apice latiore quam longo, 5—10 fortiter productis, 
longitudine latioribus, fere pectinatis. Thorax latitudine baseos 
sesqui fere brevior, sat convexus, lateribus anterius oblique sub- 
rectis, basin versus leniter arcuatis, crebre punctatus, anterius 

medio canaliculatus, modice pubescens, pube ad maculas duas disci 
parum perspicuas et circa angulos posticos densiore, lineola tenui 
ante scutellum albescente. Elytra subquadrata, latitudine aliquanto 
longiora, humeris modice elevatis, lateribus perparum rotundata, 
dorso planiuscula, sat fortiter punctato - striata, griseo - lurido 
pubescentia, sutnra densius albescente; plaga lata longitudinali 
in disco aliaque latera versus (usu vitae fortasse?) denudatis. 
Pygidium convexum, fere ogivale, pubescens, maculis tribus oblongis 
e pube pallidiore et densiore signatum. Abdominis segmenta 2—4 
leviter, quintum subangulatim fortius, medio coarctata. Pedes 
anteriores ferruginei, femoribus ultra medium nigris, postici nigri, 
femoribus subtus interne spinula acuta armatis. Foemina latet. 

Nazareth in Syria, unicus mas e coll. D. Allard. 

32. M. lamellicornis Baudi. Mas: Praecedenti summopere 
affinis, at brevior et convexior, crassa, capite excepto uniformiter 
rufo-ferruginea atque subtiliter griseo-pubescens. Caput nigrum, 
oris partibus rufo-testaceis, subtiliter rugoso - punctatum, fronte 
media callo parvo nitidulo instructa; antennae ut in praecedente, 
articulo secundo parvo, subtransverso, 5 —10 magis adhuc -pro¬ 
duces et sujbtilius ramosis. Thorax subtilius rugoso-punctatus. 
Elytra breviora, latitudine nempe vix longiora, modice convexa, 
paulo minus evidenter in striis punctata, interstitiis perspicue rugu- 
losis. Pygidium latius subogivale, aequaliter pubescens. Abdomen 
convexius, brevius, segmentis 2—4 brevissimis ultimoque summopere 
medium versus coarctatis. Pedes quatuor anteriores dilutius rufo- 
testacei, postici femoribus infra spinulis duabus perparvis approxi¬ 
mates armatis. Foemina latet. 

Marem in Vandalitia prope Cordubam cum b-guttato in 
floribus umbellatis legi. 

Dubium mihi olim exortum anne pro Bruchi rubiginosi 
Desbr. mare habenda; at ab auctore allatae notae (Ann. Soc. Ent. 
de France 1869, p. 399) capite longitudinaliter sulcatulo, 
antennis apicem versus sensim crassioribus ei convenire 
nequeunt, quapropter in lamellicornis pariter ac in longicornis 
et affinium foeminae antennae apicem versus attenuatae potius quam 
incrassatae verisimiliter eventurae sunt, unde recte videtur Br. rubi- 
ginosus Desbr. incarnato Bohm. pro synonimo a D. Marseul 
(in Abeille, Index des Coleopteres 1877, pag. 76) relatus. 

33. M. longicornis Germ. Nigra, fere opaca, infra griseo- 
pallescente pubescens, supra pube et pictura elytris praecipue varia, 
statura pariter summopere mutabilis, maximis foeminis Mylabri 

pisorum y minoribus maribus rufipedis magnitudine paribus. Caput 
collo valido thoraci adfixum, fronte haud carinata, apice arcuatim 
ab epistomate depresso distincta; -crebre rugoso - punctatum, oculi 
subtiliter reticulati, transversim compressi, valde lunati, retrorsum 
prominuli. Antennae corporis saltern longitudine, serratae. Thorax 
latitudine baseos quadrante circiter brevior, sat convexus, lateribus 
modice rotundatus, in foemina apicem versus et eum prope magis 
quam in mare attenuatus, confertim rugoso-punctatus, in mare 
mediocriter dense griseo vel fulvescente pubescens, pube tantisper 
ad angulos posticos, evidentius in lobo medio basali densiore, in 
foemina plerumque fusco-pubescens, basin secus in fasciam latam 
pallidius flavescentem pube condensata, fascia saepe ad sinus basales 
bis interrupta. Elytra subquadrata, latitudine plerumque parum 
longiora, humeris modice elevatis, pone medium lateribus paullulum 
rotundata, dorso planiuscula, distincte punctato-striata, interstitiis 
subtillime rugulosis; maribus modo nigra, modo in disco indeter¬ 
minate rufo-testacea, foeminis disco plus minusve late rufo-testacea, 
sutura basi et fasciis duabus transversis valde irregularibus e maculis 
griseo vel flavido pubescentibus ornatis, fasciarum maculis in disco 
interiore plus minusve lineolis connexis, extus distantibus, spatio 
inter eas nec non elytrorum apice minus vel obscure pubescentibus. 
Pygidium semiovatum, apice in mare minus quam in foemina obtusum, 
convexius. Pedes anteriores plerumque rufo -testacei, postici in 
mare ut plurimum nigri: femora postica subtus spinula armata. 

Mas saepe statura minor, antennis validis, nigris, articulo 
secundo perparvo rufo, interdum obscure ferrugineo, tertio trian- 
gulari, latitudine baud breviore, 4—10 sensim magis ac valide 
anterius serratim productis, at singulo longitudine apice haud latiore: 
pygidium griseo-pubescens, plerumque longitudinaliter fusco bili- 
neatum, interdum pube grisea medio minus densa, basi media et 
utrinque, nec non angustius summo apice in maculas condensata, 
alias concolore: abdominis segmenta 2 — 4 medium versus valde 
coarctata, ultimo angulatim constricto. A capo hispanicis maribus 
elytra disco rufescentia, pubis griseae signaturae minus delineatae; 
pedes anteriores rufi, femoribus basi plus minusve infuscatis: italicis e 
contra elytra nigra, pube in maculas et lineolas evidentius distributa, 
unde dorsum anterius nigrescens, nigredine a pube grisea interstitii 
sexti basin usque proficientis in duo maculas divisa, laterum medio 
macula majore alteraque parva in interstitio quinto apiceque late 
nigro signata: pedes nigri, tibiis quatuor anterioribus solis rufo- 
testaceis. 

Foemina antennis vel nigris, articulis 2— 3 vel etiam 2 — 5 
rufo-testaceis vel totis rufescentibus, articulo secundo parvo, tertio 
quartoque obconicis, triplo circiter longioribus, 6 —10 longitudine 
subaequalibus, apice parum productis, subserratis: pygidium punctu- 
latum, lineola media laevi glabra, nigrescente pubescens, maculis 
tribas baseos vel disjunctis vel in unam connexis apice valde bisi- 
nuatam e pube griseo-pallida vel flavescente ornatum, apice ipsomet 
interdum etiam puberulo: abdominis segmenta haud coarctata. 

Hispania in coll. Allard: Yandalitia ipse: Italia meridionali 
cum ejus insulis sat obvia. 

Yariat mas triente circiter minor, niger, elytris griseo-sordido 
(soricino) dense, fere uniformiter pubescentibus, disco lineolis albidis 
per duas series transversas, irregulariter digestas atque indeter- 
niinatas ornatis, relicto spatio minore laterali nigro; pygidio eadem 
pube ac elytra obtecto, obsolete fusco-bimaculato, punctulis nigris 
consparso: pedibus nigris, tibiis 4. anterioribus testaceis; anten- 
narum articulo secundo rufescente. Specimen patria non designata 
in coll. Stierlin, duo e Sicilia in coll. Godart nunc D. Argod no¬ 
mine Br. jocosus inscripta, unum ex Hispania in coll. Bauduer, 
meo visu sl& jocosam Gyll. referenda. 

Variat in utroque sexu triente vel etiam dimidio minor, elytris 
rufo-maculatis, pube subtiliore obtectis,'maculis pallidis obsoletio- 
ribus, plus minusve confusis: antennae maris paullulum acutius 
serratae, nigrae, articulo secundo rufo; pedes nigri, anteriorum 
tibiis vel* etiam femoribus apice late rufo-testaceis; pygidium basi 
tenuiter albo maculatum: foemina antennis nigris, articulis tribus 
vel quatuor primis rufo-testaceis; thorace fere uti in mare sub- 
tiliter pubescente, pube leniter ad angulos posticos, latius in lobo 
praescutellari condensata, albescente. 

Hispania in coll. Allard nomine jocosus , cum hujus auctoris 
descriptione in Ann. Soc. Ent. Belg. XXYII, pag. 8, congruens, minus 
autem jocoso Gyllenbali conveniens, cui corporis pictura alia. 

Yariat mas dimidio circiter minor, niger, cinereo - sordido 
pubescens, elytrorum maculis albidis magis distinctis et fere uti in 
quinque guttata 01. dispositis, cui eapropter facie consimilis: 
praeter lobum thoracis medium elytra basi ad suturam albo 
lineata, lineola ante medium in interstitio tertio tribusque in 7—8 
et 9 connexis, praeterea ad quadrantem posticum fascia valde ar- 
cuata a tertio ad nonum interstitium ducta distincte signata. Thorax 
convexior paullulum brevior videtur; antennae paulo acutius ser¬ 
ratae, articulo secundo vel etiam sequentibus duobus rufo-testaceis; 

pygidium griseo-pubescens, basi densius albo-bimaculatum; pedes 
anteriores rufo -testacei, femoribus anticis vix, mediis basi paulo 
latius infuscatis, postici nigri. 

A quinque guttato 01. statura majore, corpore minus nitido, 
tborace crebrius punctato, elytrorum interstitiis creberrime rugulosis 
tarsisque posticis paulo longioribus discedit. 

Etruria et Hispania in coll, mea aliisque quibusdam. Hispania 
(Madrid) in coll. Allard nomine his trio, cui pro foeminis (utpote 
in descr. sua loco citato pag. 7) majora specimina conjungit, longi - 
cornis foeminis simillima, thoracis fascia basali bisinterrupta, 
antennis nigris, articulis 2 et 3 rufis, pedum posticorum femoribus 
tibiisque basi infuscatis; hisce praecipue notis sec. Allard a genuinae 
longicornis foeminis distinguuntur, quarum thorax basi fascia 
integra ornatus, antennae basi latius dilutiores vel totae rufo- 
testaceae, pedes etiam postici rufi. 

Nostratibus porro longicornis foeminis thoracis fascia basalis 
raro integra, saepius plus minusve late interrupta; variabilis ad- 
modum sive antennarum sive pedum Colorado, horum femoribus 
posticis interdum nigris, superne apice rufescentibus vel penitus 
nigris, tibiis aliquando fere totis cum tarsis nigris. 

M. histrionis Bohemanni descriptio, foemineis speciminibus 
tantum innixa videtur, primum elytris castaneis, pedibusque dilu- 
tioribus, in var. obscuriore, pedibus latius nigro adumbratis, uti 
de italicis supra admonitum. 

Variat foemina e majoribus nigra, antennarum articulis secundo 
tertioque rufo-testaceis; thorace ad angulos posticos et latius in 
lobo-medio dense pubescente; elytris rufis, quina circiter baseos 
parte, suturam secus producta, et quina apicis nigris; punctato- 
striatis, interstitiis subtillime rugulosis, fere denudatis, nitidulis, 
sutura basi, maculisque quibusdam parum perspicuis posterius 
pubescentibus; pedibus rufis, femoribus omnibus basi anguste tar¬ 
sisque nigris; pygidio nigro pubescente, lineola media laevi, basi 
griseo-flavescente bimaculato. 

Sardinia; varietas ad discipennem Fahrs. verisimiliter refe¬ 
renda. 

Variat demum foemina e majoribus, elytris castaneis, super 
humeros solummodo infuscatis, supra pube griseo-fulva, fere leonina, 
parum tenui sat dense inducta, elytrorum maculis parum conspicuis, 
parcioribus, discretis, thoracis lateribus postice, lobo ejus medio et 
sutura basi, corpore infra et pygidio dense griseo-flavo pubescen¬ 
tibus, pygidii disco parcius autem, ejus medio lineola laevi notato. 

Antennae nigrae, articulis 2—4 rufo-testaceis; pedes rufo-testacei, 
postici femoribus basi tarsisque nigris. 

Una e Gallia meridionali, omnium propius cum histri onis 
Bohm. descriptione conveniens. 

34. M. quinqueguttata 01., sec. Allard = longicornis Muls. 
Corporis habitu longicorni affinis, at dimidio et ultra minor, nigra, 
plerumque nitidior, infra albido-pubescens, superne in foemina pube 
subtiliore nigra obducta, in mare capite thoraceque parce, elytris 
densius griseo-sordido inaequaliter pubescentibus, utroque sexu lobo 
thoracis basali, scutello et maculis elytrorum e pube albida bene 
determinatis ornatis. Caput veluti in longicorni construetum, sub- 
tiliter rugoso-punctatum. Thorax paulo brevior, lateribus, prae- 
sertim in foemina, magis regulariter rotundatis, minus crebre et 
minus rugose punctatus, foeminis plerumque anterius convexior. 
Elytra subquadrata, latitudine perparum longiora, lateribus leniter 
rotundata, striata, striis subtilius punctulatis, interstitiis vix rugu- 
losis, sub pube nitidis, plerumque punctorum majorum serie unica 
in singulo impressa; lineola ad medium in interstitio tertio macula- 
que trigemina ad. latera in 7—9, posterius fascia arcuata e maculis 
plus minusve evanescentibus pubis densioris albidae exornata: fascia 
postica plerumque in mare magis completa quarn in foemina, quae 
interdum etiam lineola media destituta. Pedes anteriores rufo- 
testacei, femoribus basi plus minusve infuscatis, postici nigri, femo¬ 
ribus subtus spinula saepe parum prominula munitis, tarsorum 
articulo primo tibiae dimidio parum longiore. 

Mas antennis corpore fere longioribus, quasi ut in longicorni 
constructis, articulis 6 —10, europaeis praesertim, apice minus 
oblique truncatis, paulo minus productis; nigris, articulis tribus 
primis, vel 2 — 3 vel secundo solummodo rufo-testaceis, interdum 
5 —10 pube caliginosa indutis, limbo anteriore et apicali pallidulo 
iridescentibus: elytrorum sutura plus minusve breviter basi albo 
vel cinereo pubescente: pygidio ogivali, posterius convexo, griseo 
pubescente, pube utrinque densiore: abdominis segmentis 2 — 4 
medio vix vel minus quam in longicorni medio contracts, 
ultimo medio angulatim valde constricto. 

Foemina antennis corporis fere longitudine, gracilioribus, arti¬ 
culis tertio et quarto leniter obconicis, elongatis, 5—10 leviter 
serratis, nigris, articulis secundo tertioque rufo-ferrugineis: elytris 
nitidioribus, sutura concolore: pygidio semiovali, apice minus 
attenuato, parum dense sat fortiter punctato, plagula oblonga 
media laevi, pube nigra induto, basi maculis duabus majoribus 

tertiaque media saepius, vel disjuncta vel lateralibus connexa 
albido - tomentosis. 

Syria Olivier: Vandalitia, Sardinia et Sicilia ipse, etiam Corsica; 
turn Mauritania in coll. Reitter; Algiria coll. Allard. Africae 
borealis specimina superne minus pubescentia, nitidiora, thorace 
minus crebre punctato; eis autumo referendum Br. p arac en- 
thesis Motsch. 

Variat antennis basi plus minusve testaceis, pedibus anterio- 
ribus tibiisque posticis magna pro parte rufo-testaceis, elytrorum 
fascia postica plus minusve completa; hue spectat meleagrina 
Gene, quae individuis minoribus plerumque variat antennis latius 
basi rufis, tibiis posticis non modo sed et femorum apice 
rufescente. 

Gallia meridionali et Corsica obvia, Italia media et meridio- 
nali passim, Sicilia et Sardinia frequentior: siculo mari antennae 
fuliginosae, articulis tribus primis et ultimo testaceis. 

Variat minor, fortasse minus matura, antennis in integrum 
pedibusque rufo-testaceis, femoribus posticis basi infuscatis, elytris 
basi excepta rufo - ferrugineis: interdum rufo - ferruginea, capite 
pectoreque piceis. 

Vandalitia prope Cordubam plura una vice in umbellatae 
floribus, etiam in Sicilia legi. Hue forte referenda varietas longi- 
cornis multo minor de qua Rosenhauer in Die Thiere Anda- 
lusiens pag. 237 mentionem intulit 4 ). 

35. M. leucop ha ea All. Praecedentis majorum statura, nigra, 
infra griseo-pubescens, pube ad pectoris latera densiore, supra in 
mare griseo-lurida, in foemina nigra, lobo thoraceis medio, sutura 
a basi plus minusve longius, macula elytrorum laterali ad medium 
et lineola virgulata posterius suturam prope albo-tomentosis ornata. 
Caput fere ut in Iongicorni extructum, at carinula frontis media 
instructum. Thorax latitudine baseos sesqui saltern brevior, sat 
convexus, lateribus oblique rotundatis, crebre rugoso-punctatus, 
subtiliter pubescens. Pygidium semiovale, convexum. Pedes an- 


*) M. h-guttatae descriptio in Kiister, Kafer Europas XXV, 78, 
nec non Olivieri in Entom. IV, 79, pag. 16, et iconis tab. 2, fig. 16, 
definitio cum foeminae varietate solummodo convenire possunt, cui 
elytris praeter suturam macula sola lateralis ad medium et lineola 
postica pubes albidae conspicuae remanent, quae pictura etiam 
leucophaeae All. foeminae convenit. Ipse duas species utroque 
sexu complete depictas ex D. Allard descriptionibus atque ex typis 
collectionis suae delineare studui. 

teriores rufo -testacei; femora postica subtus spinula plus minusve 
valida munita. 

Mas supra, elytris praesertim, sat dense griseo-lurido vel sori- 
cino pubescens; elytris subquadratis, utrinque perparum rotundatis, 
punetato-striatis, pube tantisper colore varia indutis; pygidio griseo- 
pubescente, pube modo concolore, modo utrinque fusca, in duas 
maculas pallidiores basi condensata. Antennae validae, corporis 
longitudine, articulo secundo parvo, transverso, tertio triangulari, 
latitudine apicali vix longiore, 5—10 anterius productis, fortiter 
serratis, apice oblique truncatis, articulis duobus vel tribus primis 
rufo-ferrugineis, sequentibus fusco-fuliginosis, anterius et apice 
pallido iridescentibus. Pedes anteriores rufo-testacei, femoribus 
basi anguste fuscis, postici nigri, femorum apice tibiisque pro 
parte ferrugineis. Abdominis segmenta 2—4 sensim breviora, plus 
minusve medio constricta, ultimum medio angulatim coarctatum. 

Foemina supra opaca, pube tenui nigra vel obscure brunnea 
tecta, maculis albidis elytrorum et pygidii majoribus, evidentius 
albo-nitentibus: elytris paullulum longioribus, utrinque leniter rotun¬ 
datis, subtilius striatis: pygidio minus verticali, crebre subtiliter 
punctato, lineola parva media laevi. Antennae corpore nonnihil 
breviores, graciles, fere filiformes, leniter admodum serratae, piceae, 
basi rufescentes vel totae rufo-ferrugineae. Pedes rufo-testacei, 
tarsis posticis nigris, saepe femoribus mediis anguste, posticis latius 
basi infuscatis. 

Cypro haud rara, etiam in Syria obvia; Creta et Graecia 
D. Frivaldszky nom. maculip ennis Friv. et sign at a Redt., Creta 
D. Oertzen nom. quinque p.unctata Motsch., Syria D. Abeille 
nom. signata; Syria in coll. Allard: Libano in coll. R. Musaei 
taurinensis nom. signata Redt. 

Variat mas, e Syria, brevior, subtus cum pygidio dense griseo- 
pubescens, pube superne crassiore griseo et leonino colore varia, 
thorace disco late bilineatim, elytrorum lateribus ante et pone 
maculum albidam plagaque postica nigro maculatis: antennis validis 
fortius serratis, articulis duobus primis rufis, sequentibus evidentius 
pallido iridescentibus; pedibus anterioribus rufo-testaceis, femoribus 
mediis basi late nigris, posticis nigris, tibiis solis rufis. 

Variat mas pedibus posticis in integrum antennisque nigris, 
articulo secundo solo rufo; foemina pedibus posticis nigris, femo¬ 
ribus triente apicali rufis, antennis nigris, articulis quatuor primis 
rufis. Silesia in coll. D. Stierlin. 

Variat foemina elytris posterius sat determinate rufo-limbatis. 
Attica coll. Oertzen, Syria coll. Allard. 

Specimina Syriae et Cypri, foeminae praecipue, statura plerum- 
que europaeis majora, distinctius albo-maculata. 

Obs. M. leucophaeae All. forte tribuendus Br. signatus 
Redt. atque ex brevi descriptione ad ejusdecn marem B . quinque - 
punctatus Motscb. et ad foeminae varietatem verisimiliter novem- 
guttatus Motsch. (vide pag. 43, Note). 

36. M. albopicta All. Praecedentis foeminae facie similis, 
quinqueguttatae habitu et statura magis affinis, capite thoraceque 
itidem fere formatis atque punctatis, supra nigro, interdum fusco- 
brunneo pubescens. Caput in fronte distincte carinatum. Thorax 
guttulis duabus in disco et lobo medio baseos sat late pallido- 
pubescentibus. Elytra sutura in mare fere tota et late, in foemina 
basi solummodo, macula subquadrata laterali ad medium virgulaque 
postica in interstitio tertio e pube.albida ornata, breviter ovata, 
subtiliter punctato-striata, interstitiis sub pube vix perspicue parce 
seriatim punctatis. Pectus dense, abdomen parcius albo-pubescens. 
Femora postica subtus spinula parva munita. 

Mas antennis ut in praecedente constructis et depictis, articulo 
attamen secundo solo rufo, primo saepius infra rufescente: pygidio 
verticali, apice attenuato, nigro-pubescente, basi maculis duabus et 
postice lineola media albidis ornato: pedibus anterioribus rufo- 
testaceis, femoribus basi nigris, posticis nigris, tibiis interdum apice 
late rufis: abdomine ut in praecedente. 

Foemina antennis gracilioribus, minus adhuc quam in leuco- 
phaea elongatis, nigris, articulis duobus vel tribus primis, quando- 
que etiam duobus ultimis rufo-testaceis, sequentibus saepe ut in 
mare pallido iridescentibus: pedibus rufo-testaceis, posticorum femo¬ 
ribus late infuscatis, interdum pedibus posticis in integrum tarsisque 
anterioribus nigris: pygidio leniter declivi paulo latiore et apice 
minus attenuato, nigro-pubescente, maculis duabus majoribus baseos 
albidis, lineola media laevi. 

Tibiae posticae in foemina tibiae dimidio parum longiores, in 
mare longiores videntur. 

Cypro et Syria obvia, Kaifa in coll. Reitter, Hyope et Nazareth 
in coll. Allard. 

37. M. algirica All. Breviter ovata, nigra, dense parum 
subtiliter griseo-flavo, vel soricino pubescens, elytris castaneis, inter- 
stitii tertii et septimi pube dilutiore, minorum longicornis fere 
statura. Caput collo valido thoraci adfixum, crebre rugoso-puncta- 

turn, oculis retrorsum valde prominulis, compressis, valde lunatis; 
antennae rufo-ferrugineae, corpore quadrante circiter breviores, sub- 
filiformes, articulis secundo et tertio inter se aequalibus, praecipue 
in mare brevibus, sequentibus in eodem obconicis, sub compressis, 
anterius leviter dentatis, ultimo praecedente longitudine subaequali; 
in foemina gracilioribus longioribusque, vix dentatis, articulo 
ultimo praecedente longiore, acuminato. Thorax latitudine baseos 
triente circiter brevior, sat convexus et lateribus rotundato-attenua- 
tus, basi utrinque subrecte truncatus, lobo medio lato. Elytra 
dorso depressa, utrinque leniter rotundata, striata, striarum punctis 
sub densa pube parum perspicuis. Pygidium semiovale, basi latum, 
convexum.. Abdomen crassum, segmentis 2 — 4 longitudine sub- 
aequalibus. Pedes rufo-ferruginei, posticorum femoribus in mare in- 
fuscatis; femora postica in utroque sexu subtus spina valida armata. 

Mas brevior, crassior, elytris subquadratis, pube pallidiore 
obtectis; pygidio fere uniformiter griseo pubescente, apice curvato; 
abdominis segmento ultimo medio anguste emarginato. 

Foemina elytris latitudine aliquanto longioribus, obscurius 
castaneis, pube obscuriore tectis; pygidio fusco, maculis duabus 
basi utrinque et linea media sub integra flavo signato. 

Algiria in coll. Allard. 

38. M. in car nata Bohm. Oblongo-ovata, nigra, rufip edis 
prope magnitudine at longior; elytris castaneis vel rufo-ferrugineis, 
basi plerumque late, praesertim media basi, lateribusque anterius 
infuscatis: dense griseo-sordido pubescens, supra fusco maculata. 
Caput fere ut in praecedente, oculis minus retrorsum prominulis: 
antennae rufo-ferrugineae, interdum piceae, basi dilutiores, fere ut 
in praecedente constructae, articulis 5—10 in mare minus conicis 
minusque apice dentatis, foeminae ultimo decimo vix longiore. 
Thorax ejusdem fere structurae, at lateribus posterius minus, 
anterius magis rotundatus, basi bisinuatus, angulis posticis acutis, 
inaequaliter pubescens, pube disci fusca, guttulis duabus in medio, 
lateribus, lobo basali lineaque media anterius attennata pallidio- 
ribus. Scutellum pallido-pubescens. 

Elytra oblongo - subquadrata, humeris sat elevatis, dorso 
depressa, lateribus vix rotundata, pube griseo-flavescente induta, 
macula communi magna in medio baseos, suturam secus plus 
minusve retrorsum continuata, circa humeros et macula alia ad 
laterum medium fusco-brunneis ornata. Pygidium fere ogivale, apice 
plus minusve convexum, griseo-pubescens, in mare obsolete, in 
foemina late utrinque fusco maculatum. 

Abdomen ut in praecedente pro sexu varie constructum longe 
minus crassum. Pedes rufo-ferruginei, femoriibus mediis et posticis 
plus minusve late basi infuscatis, posticis subtus spina acuta munitis. 

Aegypto in coll. D. D. Allard et Stierlin in lente; in Piso 
sec. Kraatz atque ad Hispalim (Sevilla). 

Juxta D. Marseul indicem (Abeille 1877 , pag. 76) Br. rubi- 
ginosus Desbr. hue referendus. 

39. M. plagiata Reiche = semicarnea Reitter. Ovata, 
statura olivacea fere duplo major, dense subtiliterque sericeo 
pubescens, pube subtus et pygidio albido, supra tantisper flavicante; 
nigra, antennis basi pedibusque anterioribus, femorum basi excepta, 
rufo-testaceis, elytris macula maxima flava ornatis. Caput mediocre 
collo valido thoraci adfixum, confertim rugoso-punctatum, fronte 
carinatum; oculi postice sat prominuli, modice lunati. Antennae 
dimidii corporis prope longitudine, in foemina paulo breviores, 
articulo tertio secundo parum longiore quarto subaequali, cum 
primo rufo-testaceis, sequentibus nigris, 5—10 leviter obconicis, 
haud compressis, vix servatis. Thorax conicus, latitudine baseos 
parum brevior, lateribus medium circa perparum rotundatis, basi 
utrinque anguste bisinuatus, lobo medio modice producto, rotundato, 
sat profunde, mediocriter crebre punctatus. Scutellum parvum. 
Elytra subquadrata, latitudine parum longiora, humeris modice 
prominulis, lateribus nonnihil rotundata, subtiliter punctato-striata, 
flava, vitta suturali communi, anterius dilatata, basi, saepe et ad 
latera usque ad trientem nigra. Pygidium semiovatum, basi in 
foemina multo latius quam in mare. Pedes anteriores rufo-testacei, 
femoribus anticis basi parum, mediis latius infuscatis, postici nigri, 
femoribus subtus ante apicem spina valida, acuta armatis. 

Mas pygidio apice curvato, abdominis segmento ultimo apice 
medio angulatim emarginato; elytrorum interstitio quarto basi fere 
in tuberculum elevato; hoc in foemina lustrata haud conspicuo. 

Nazareth D. Abeille; Attica in coll. Allard a D. Reitter nom. 
semicarnea accepta. 

40. M . centr omaculata? All. Ovata, big uttatae prope 
statura, rufo-testacea, capite rufo-piceo, anterius rufo, pectore, ely¬ 
trorum sutura postice nonnihil dilatata, humeris maculaque laterali 
ad medium nigricantibus, subtiliter flavo-pubescentibus. Caput 
oblongum, subtillime punctulatum, lineola frontis media laevi, oculis 
retrorsum sat prominulis: antennae thoracis basin parum excedentes, 
articulis quatuor primis gracilioribus, obconicis, sequentibus sensim 
paullulum latioribus, compressis, leniter seratis, extus obsolete in- 

fuscatis. Thorax conicus, latitudine baseos vix brevior, lateribus 
medio nonnihil rotundatis, crebre subtiliter punctatus. Elytra ovata, 
latitudine quadrante circiter longiora, lateribus parum rotundata, 
dorso parum convexa, subtiliter punctato-striata, densius fulvo- 
pubescentia. Pygidium subtriangulare, linea media densius flavo- 
pubescente. Pedes testacei, femoribus posticis subtus spina valida 
armatis. 

Unicum specimen statura quam ab auctore indicata multo 
minore, elytris oblongis, aliisque notis cum descriptione non apprime 
congruentem, dubiose ad centromaculatum referendum autumo, 
quam in natura non novi. Hoc meum jam vetustum exemplar 
quod olim absque patriae indicatione accepi. Patria ejus Aegyptus 
sec. Allard. 

Ignota pariter M. cinerifera a Fahraeus e Brasilia descripta, 
a D. Allard uti Aegypti incola allata, in ejus porro collectione 
uti praecedens non prostans. 

41. M. irreseda Fahrs. = obtecta Say, All. Ovata, velari 
habitu proxima at duplo major, nigro-picea vel ferruginea, antennis 
basi apiceque, pedibus anterioribus, posticis pro parte, abdominis 
apice pygidioque rufescentibus, infra griseo, supra murino-pubescens, 
elytris lineolis pallidioribus et nigris variegatis. Caput relative 
parvum, confertim subtiliter punctatum, fronte media plerumque 
perparum longitudinaliter elevata, interdum obsolete carinata, fusco- 
pubescens; oculi parum prominuli: antennae thoracis basin vix 
excedentes, basi graciles, articulis 2— 4 oblongis subaequalibus, a 
quinto ad apicem sensim incrassatis, externis transversis, nigrae, 
articulis primis quinque rufo-testaceis, ultimo rufo. Thorax conicus, 
latitudine baseos parum brevior, lateribus summa basi leviter sinuatis, 
medio ad apicem modice rotundatis, basi parum profunde bisinuatus, 
lobo medio canaliculato, basin secus utrinque impressus, caeterum 
dorso aequalis, dense murino pubescens, punctura parum crebra 
inter pubem conspicua. Scutellum magnum, subquadratum. Elytra 
latitudine parum longiora, humeris prominulis, dorso planiuscula, 
mediocriter striata, striis distincte remote punctatis, fusco-pubescentia, 
interstitiis alternis lineolis pallidis, murino et obscuro alternatis 
ornata, interdum summo apice ferruginea. Pygidium latum, semiel- 
lypticum, plus minusve dilute ferrugineum, flavo vel fulvo-pubescens, 
punctura inter pubem conspicua; plus minusve declive, apice in mare 
curvatum, abdominis segmento ultimo in eodem medio profunde 
angulatim emarginato, plus minusve retracto. Pedes rufo - testacei, 
posticorum femoribus plerumque subtus longitudinaliter infuscatis, 

interdam tamen modo in integrum rufis, modo nigris, spina valida 
erecta, duobus parvis concomitata armatis. Pectus plerumque 
piceum, abdomen rufo-ferrugineum, basi interdum infuscatum. 

Americes praesertim meridionalis incola unde in Phaseolis, 
quibus vescitur, a navibus in Europam advecta, pluribus maritimis 
portubus haud raro obvia, turn etiam .in interioribus regionibus 
reperta, earn etenim in elevata Alpium maritimarum interiore regione 
(San Martino a Lantosca dictam) D. Croissandeau copiose 
collegit. Persia Faldermann, Galliae meridionalis et occidentalis 
nec non Italiae pluribus littoraneis plagis obvia: turn Vindobonae 
in coloniarum Hispanica sectione D. Allard, ipse Parisiis in pha¬ 
seolis e Caracas Columbiae. 

Meo judicio Bruchus p allidip es Fahraeus hue potius quam ad 
mimosa e, cui pro synonimo in recentioribus Catalogis subjungitur 
referendus, ejus namque descriptio cum irresecta apprime congruit. 

M. irresecta in coll. R. Musaei taurinensis etiam sub nomine 
acupuncta Chevr. e Louisiana et leguminaria Chevr. inscripta, 
verisimiliter a Parisiensi Entomologo proficiens. 

42. M. mimosae Fabr. Ovata, praecedente major et oblon- 
gior, fusco-testacea, vel ferruginea, dense fulvo vel flavo-pubescens. 
Caput magnum, breve, confertim subtillime punctulatum, parum 
pubescens, fronte medio leviter callosa, impunctata; oculi globosi 
subtillime reticulati, modice prominuli, anguste et breviter lunati: 
antennae thoracis basin haud excedentes, testaceae, articulis quatuor 
primis tenuibus, quinto conico et sequentibus ad decimum trans- 
versim obconicis, subtiliter serratis. Thorax crasse conicus, latitudine 
baseos nonnihil brevior, lateribus basi vix, anterius magis rotundatus, 
basi bisinuatus, lobo medio plus minusve canaliculato, dorso modice 
convexns, basi utrinque et ad disci latera obsolete impressus, parum 
crebre punctatus, dense fulvo pubescens, lineola interdum media 
flavescente. Scutellum parvum. Elytra ovata, basi thoracis lati¬ 
tudine, inde modice ampliata, humeris parum prominulis, subtiliter 
striata, striis remote punctatis, interstitiis interdum evidenter remotius 
seriatim punctatis, dense pubescentia, pube plerumque concolore. 
Pygidium oblongulum, semiovatum, planum, parum declive, punctu¬ 
latum, in mare apice leniter curvatum, abdominis segmento ultimo 
in eodem medio leviter emarginato. Pedes testacei, femoribus 
posticis subtus spina erecta, spinulis duabus concomitata armatis. 

Originalis ejus patria America, sed haud raro in Europa 
occurrens: lnsubria et Algiria in coll, mea; S. Domingo in coll. 
Allard; Tauria in coll. Faust. 

43. M. Lallemanti Marseul. Praecedente major, rufimanae 
fere statura, rufo-picea vel ferruginea, pectore plerumqae pedi- 
busque pro parte nigricantibus, subtus inaequaliter griseo-pubescens, 
superne maculatim griseo, fulvo et nigro pubescens. Caput mediocre, 
breve, subtiliter punctulatum, fronte posterius elevato-callosa, im- 
punctata; oculi tantisper grosse reticulati, late lunati, globosi, 
retrorsum, praesertim in mare, valde prominuli: antennae thoracis 
basin vix superantes, articulis secundo et tertio tenuibus, quarto 
majore, subtriangulari, seqnentibus sensim majoribus, 5—10 modice, 
paulo magis in mare, dentatis, acute serratis. Thorax conieus, 
latitudine baseos parum brevior, lateribns modice rotundatus, apicem 
prope sat attenuatus, basi bisinuatus, utrinque leniter oblique 
truncatus, lobo medio late rotundato, crebre punctatus, basi utrinque 
et obsolete ante sinus, disco utrinque evidentius impressus, inae¬ 
qualiter griseo et fulvescente pubescens. Scutellum mediocre, griseo- 
pubescens. Elytra ovata, lateribus modice rotundata, bumeris leviter 
prominulis, punctato striata, margine basali medio in singulo ele- 
vatulo, valde irregulariter griseo-pubescentia, lituris praesertim 
medio e pube fulvescente et numerosis e nigra ornata. Pygidium 
semiovale, basi in mare latius, pube griseo et fulvo varia obtectum, 
macula gemina in medio baseos, aliaque posterius interdum divisa 
e pube subtiliore nigra ornatum; in mare apice curvatum, abdominis 
segmento ultimo medio angulose emarginato. Pedes rufo-testacei, 
femoribus interdum, praesertim posticis, nigro maculatis, hisce 
compressis, validis, subtus interne spina valida basi subdentata* 
et spinulis duabus minoribus contiguis armatis. 

Algiria coll. Allard, Stierlin et Manuel: in seminibus Astragali 
caprini sec. Marseul. 

44. M. ochracea Baudi. Oblongo-ovata, olivaceae babitu 
quodammodo proxima at duplo major et longior, nigra, pube sub- 
tili adpressa densa induta, subtus et pygidio griseo-sericea, thorace 
elytrisque laete ochraceo-fulvescente. Caput mediocre inter oculos 
carinatum, oculi retrorsum sat prominuli, late lunati: antennae 
filiformes, articulo secundo parvo, tertio oblongo, 4—10 longitudine 
inter se fere aequalibus. Thorax conicus, latitudine baseos vix 
brevior, lateribus parum rotundatis , basi utrinque recte truncatus, 
lobo medio parum prominulo, lato, truncato, parum crebre sat 
fortiter punctatus. Scutellum minutum. Elytra latitudine triente 
[ongiora, lateribus parum rotundata, dorso planiuscula, humeris in 
mare parum, in foemina baud prominulis, subtiliter, sub pube vix 
perspicue punctato - striata. Pygidium planum, triangulariter elon- 

gatum, apice praesertim in foemina acuminatum, subtillime rugu- 
losum. Pectus et abdomen nitidula, sparsim distincte punctulata. 
Pedes, praesertim postici, elongati, tenues, femoribus posticis infra 
spina brevi validiuscula armatis. 

Mas antennis corporis longitudine, articulis 6 —10 obsolete 
compressis, vix apice dentatis; pygidio summo apice leniter curvato; 
abdominis segmentis 2 — 4 medio convexis, crassulis, ultimo apice 
nonnihil emarginato; femoribus posticis haud crassioribus, leniter 
curvatis. 

Foemina antennis dimidio corpore vix longioribus; pygidio 
fere horizontali; abdominis segmentis aequalibus, ultimo producto; 
femoribus posticis subrectis. 

Syria, Libano D. Abeille de Perrin. 

45. M. Chevrolati All. Ovalis, atra, M . rufimanae prope 
statura, pectore abdomineque cum pygidio albo-tomentosis. Caput 
mediocre, inter oculos crassulum, subtiliter punctulatum: antennae 
nigrae, thoracis basin paulo superantes, basi graciles, ab articulo 
quarto compressae, leviter dentatae. Thorax conicus, lateribus sub¬ 
rectis, basi modice bisinuatus, lobo medio lato, truncato, sat crebre 
profunde punctatus, niger, circum circa, apice excepto, albo-tomen- 
tosus uti et scutellum. Elytra breviter ovata, dorso plana, humeris 
rotundatis, subtiliter punctato-striata, macula majore communi albo- 
tomentosa ornata subtiliter postice suturam secus descendente, basi 
regionem scutellarem late includente, utrinque dupliciter latera versus 
producta, unde elytra latera versus late nigro trimaculata adparent. 
Pygidium declive, semi ellypticum, maculis duabus nigris latera 
versus ornatum. Pedes postici validi, femoribus subtus spina parva 
armatis. 

Unicam foeminam ex Aegypto in coll. D. Allard vidi. 

46. M. virgata Fahrs. Subovata, ob scurip edis majorum 
statura, nigra, infra subtiliter griseo-pubescens, pectoris abdomi- 
nisque lateribus et pygidio dense albo-tomentosis. Caput mediocre, 
crebre subtiliter punctatum, inter oculos argute carinatum, oculi 
modice prominuli, late lunati. .Thorax conicus, latitudine parum 
brevior, lateribus ante medium leniter rotundatus, parum crebre 
subrugose punctatus, lobo baseos medio lato pube albo-tomentosa, 
pariter ac ad laterum marginem dimidio postico, ornato. Elytra 
subquadrata, lateribus leviter rotundata, humeris prominulis, dorso 
planiuscula, subtiliter punctato striata, interstitiis duobus primis fere 
usque ad apicem dense flavo-pubescentibus, maculis praeterea 
quibusdam e pube albida duplicis fasciei modo transversim positis 

medio et pone medium ornata. Pygidium semiellyptieum, saepe 
albo tomentosum. Femora postica subtus spina parva armata. 

Mas antennis validioribus et paulo longioribus, articulo secundo 
minuto, tertio triangulari, 4—10 sat fortiter serratis: pygidio ver¬ 
tical], apice convexo et curvato; abdominis segmento ultimo medio 
sat profunde emarginato. 

Foemina antennis mediocribus, ab articulo quarto ad apicem 
leniter incrassatis; pygidio declivi. 

Syria, Libano et Erzerum in coll. Allard et Stierlin. Caucaso 
sec. Schonherr. 

47. M. tub erculala Hoch. Ovata, nigra, subtiliter aequa- 
literque fere griseo-pubescens, sequentis prope statura. Caput 
mediocre, subtiliter punctatum, inter oculos carinatum, oculis postice 
sat prominulis, late et longe lunatis. Thorax conicus, latitudine 
baseos triente fere brevior, lateribus modice praesertim ante medium 
rotundatus, sat convexus, mediocriter crebre, sat profunde rugoso- 
punctatus, basi bisinuatus et utrinque fere recte truncatus, lobo 
medio foveola impresso et aliquanto densius pubescente. Elytra 
latitudine quadrante circiter longiora, lateribus leniter rotundata, 
modice convexa, subtiliter striata, interstitiis tuberculis granuli- 
formibus sat crebris elevatis, seriatim dispositis asperatis. Pygidium 
fere ogivale. Pedes nigri, tibiis duabus vel etiam quatuor anterio- 
ribus apice plus minusve late rufo-testaceis, interdum etiam ultra 
dimidium, anticorum quandoque etiam genubus rufescentibus; posti- 
corum femora subtus spinula armata. 

Mas antennis dimidii corporis longitudine, articulo secundo 
parvo, tertio aliquanto majore, quarto obconico, 5 —10 sensim 
magis incrassatis, modice serrato-dentatis, nigris articulis tribus 
primis rufo-testaceis, primo plerumque supra infuscato; pygidio 
apice convexiore, curvato; abdominis segmento ultimo apice medio 
emarginato. 

Foemina antennis ab articulo tertio apicem versus incrassatis, 
thoracis basin paulo exeedentibus, articulis tribus vel quatuor 
primis rufo-testaceis. 

Caucaso et Rossia mer. hoc nomine a D. D. Fauvel et Faust 
tradita. 

48. M. obscuripes Gyll. Ovata, nigra, modice dense griseo- 
pubescens, M. o liv aceae fere statura, habitu alia. Caput mediocre, 
confertim rugoso- punctatum, inter oculos argute carinatum; oculi 
sat grosse reticulati, retrorsum, magis in mare prominuli, in quo 
majores et in fronte magis approximate Thorax conicus, latitudine 


europeae et finitimarum regionum Faunae recensitio. 53 

baseos triente fere brevior, lateribus medium circa leniter rotundatus, 
apicem prope angustior, dorso modice convexus, crebre sat pro- 
funde punctatus, griseo-pubescens, pube in lobo medio, interdum 
guttulis duabus in disco densius pallido puberulis. Elytra latitu- 
dine quadrante circiter longiora, subovata, sat dense pubescentia, 
subtiliter striata, interstitiis granulis parvis, remotis, aegre sub pube 
perspicuis, seriatim obsitis. Pedes nigri, femoribus posticis subtus 
spinula, interdum magis quam in affinibus explicata munitis. 

Mas antennis dimidio corpore saepe aliquanto longioribus, 
articulo secundo parvo, subgloboso, tertio longiore obconico, 5 —10 
validioribus, apice dentato-serratis, nigris, articulo secundo plerumqe 
solummodo, interdum tribus primis inferne rufescentibus; pygidio 
fere ogivali, apice leniter curvato; abdominis segmento ultimo 
medio anguste emarginato. 

Foemina antennis thoracis basin paulo excedentibus, ab articulo 
quarto sensim fere ad apicem leniter incrassatis, articulis tribus 
vel quatuor primis rufo-testaceis. 

Europa meridionali et orientali passim, Algiria et Syria. Italia 
media et meridionali cum ejus insulis hie inde obvia. 

Variat interdum mas dimidio minor, angustior, elytris utrinque 
vix rotundatis, subtilius griseo pallidiore pubescens, antennis nigris, 
articulo secundo obscure rufescente. Calabria. 

Variat foemina magis ovata et convexior, pube densiore griseo- 
murina obtecta, faculis pallidioribus quibusdam in thorace, lineolis 
hinc inde in elytris dispersis, granulis interstitiorum attamen ad- 
hue conspicuis. Sicilia, Etruria. 

49. M. annulip es All. Praecedenti summopere affinis, cor¬ 
poris pube paulo minus subtili, minus depressa, densiore, pallidius, 
interdum laete flavescente; thorace magis convexo, utrinque eviden- 
tius rotundato, regulariter apicem versus rotundatim attenuato, 
sumrno apice paulo latiore, elytrorum tuberculis saepe magis con¬ 
spicuis; pedibus nigris, tibiis anticis dimidio apicali plus minusve 
late, mediis plerumque brevius rufo-testaceis. 

Mas antennis quam in praecedente validioribus, articulis 4—10 
apice minus dentato-serratis, tribus primis rufo-testaceis; antennis 
in foemina paulo minus apicem versus incrassatis. 

Cypro et Syria: Damasco et Nazareth coll. Allard; Tiberiade 
coll. Abeille; Kaifa D. Reitter; Syria, Sarepta et Caucaso coll. 
Stierlin; Creta D. Oertzen: Hyerosolima in coll. R. Musaei tauri- 
nensis. 

Variat in utroque sexu saepe flavescente densius pubescens, 
tibiis sobs anticis rufo-annulatis, mediis nigris. Cypro cum genuina 
sat obvia; Derbent D. Faust 

Variat mas e Damasco in coll. Allard pedum anteriorum tibiis 
totis, anticorum genubus anguste rufo-testaceis. 

Variat foemina minor e Graecia, subtilius, minus dense griseo 
sericeo pubescens, tibiis solummodo anticis rufo-annulatis. Hue 
spectare videtur Br. radula Desbr. ex descriptione; annulip edis 
pro synonimo a D. Marseul etiam traditus (in Abeille 1877, 
Index pag. 76). 

Variat foemina minor, ut in nuper allata varietate pubescens, 
pedibus totis nigris. Graecia. 

Obs. 1. Bruckus unicolor? 01. e Syria in coll. Allard, 

vetustum foemineum specimen meo visu ad annulip edis varie- 
tatem referendum corpore densius et spissius fulvo pubescente, tibiis 
anticis obscure rufescentibus. 

2. Br. br unnip es All. pariter e Syria duobus foemiuis in 
ejus collectione constat; statura minoribus, indumento denso obtectis, 
pedibus, praesertim anticis brunneis, tibiis apice paulo dilutioribus; 
forma attamen annulipedi proxime affinibus. 

3. Omnibus inspectis, aeque ac quae in coll. Allard extant, 
nullum rudimentum tuberculi ad interstitii elytrorum quarti basin 
conspicuum. 

50. M. Fischeri? Humm. var.? = consobrina All. Foemina: 
oblongo-ovata, nigra, M. gilvae prope statura; subtus cum pygidio 
griseo, supra griseo-olivaceo subtiliter pubescens. Caput subtiliter 
punctatum, fronte superne et vertice minus crebre et vix rugose- 
punctatum, medio carinatum, oculis modice prominulis: antennae 
thoracis basin paulo superantes, nigrae, articulis quatuor primis 
rufis, 5 —10 leniter dentatis. Thorax latitudine baseos tantisper 
brevior, apicem versus regulariter fere attenuatus, lateribus ante 
medium perparum rotundatis, pone medium subsinuatis, angulis 
posticis extrorsum prominulis, acutis, dorso medio sat convexus 
atque supra sinus basales leviter impressus, parum, fere crebre sat 
profunde subrugoso punctatus, pube subaequali indutus. Scutellum 
sub pube oblongum videtur. Elytra oblongo subquadrata, lateribus 
perparum rotundata, humeris prominulis, subtiliter punctato-striata, 
pube griseo olivacea uniformiter obtecta. Pedes anteriores cum 
tarsis rufo-testacei, femoribus anticis summa basi, mediis latius 
nigris, posticorum femoribus subtus spinula armatis. 

Unicum foemineum specimen e Batna Algiriae in coll. Allard 
nom. conso brina. 

Auctor ipsemet consobrinam suam ad Fischeri Humm. 
refert, at ex hujus postremae descriptione a Fahraeus data (Schon. 
Cure. Tomo V, pag. 49) cujnsdam ponderis discrimina emergunt, 
quibus dubium exoritur au revera Allardi species cum ea apprime 
congruat. Enimvero consobrina parum astr ag ali affinis videtur, 
statura major, longe minus convexa, corporis superne pube unicolore, 
pedum anteriorum tarsi rufi, thorax fortius punctatus videtur: verum- 
tamen vera Fischeri mihi invisa. 

51. M. lucifuga Bohm. = tessulata Motsch. Ovata, nigra, 
infra subtiliter griseo, supra griseo-fusco tantisper villoso pubescens, 
obscuripede statura major. Caput validum, crebre rugoso-puncta- 
tum, fronte interdum parum argute carinata, oculis modice pro- 
minulis; antennae nigrae, articulis tribus interdum quatuor primis 
rufo-testaceis. Thorax conicus, latitudine triente fere brevior, lateri- 
bus anterius nonnihil rotundatis, pone medium leviter sinuatis, 
mediocriter crebre, profunde punctatus, ut plurimum dense pubescens. 
Elytra latitudine media parum longiora, lateribus modice rotundata, 
humeris leniter prominulis, dorso depressa, disco antico nonnihil 
elevata, subtiliter striata, griseo-fusco pubescentia, maculis quibus- 
dam obscurioribus adumbrata, interstitiis punctis remotis, sub pube 
nterdum conspicuis impressis. Pygidium plus minusve ogivale, 
uuicolor. Pedes anteriores rufo-testacei, femoribus basi plus minusve 
late posticisque totis nigris, horum femora subtus spina brevi valida 
armatis. 

Mas antennis validioribus, dimidii corporis prope longitudine, 
articulo secundo brevi, tertio quartoque obconicis, quinto longiore 
sequentibusque sensim fere brevioribus et oblique truncatis, sensim 
quasi crassioribus, anterius dentato-serratis; pygidio postice convexo 
et curvato, abdominis segmento ultimo medio subangulatim emar- 
ginate. 

Foemina antennis tantisper brevioribus et minus validis, arti¬ 
culis externis plus minusve obconicis, vix serratis; pygidio piano, 
minus declivi, acutiore. 

Rossia mer., Sarepta et Samara a D. Faust: Sarepta quibus- 
dam collectionibus et duo foeminae in coll. Allard; qui eapropter 
speciem inter eas enumeravit, quibus antennae thoracis basin vix 
superant. Etiam in coll. Godart, nunc D. Argod e Rossia nom, 
trag acanthae. 

M. trag acanlhae 01. mihi invisa lucifugae valde proxima, 
statura majore distincta videtur, relative longior, thorace angustiore, 
lateribus baud ampliato nec non corpore supra pube pallidius 
flavescente densaque obtecto. Hae notae ex descriptione in Schon. 
tomo V, pag. 17 cum lucifug a comparata tantummodo emergere 
visae sunt. 

52. M . as trag ali Bohm. Ovata, tantisper oblongior, proxime 
praecedentibus minor, nigra, infra subtiliter, pygidio densius cinereo 
pubescens, supra pube fusco - cinerea et pallida varia. Caput 
angustum, confertim subtiliter punctatum, fronte inter oculos ob¬ 
solete carinata, oculis modice prominulis. Thorax anterius valde 
angustatus, lateribus subrectis, ante medium perparum rotundatis, 
sat crebre, parum subtiliter punctatus, lobo baseos medio lateri- 
busque densius saepe pubescentibus. Elytra latitudine quadrante 
circiter longiora, utrinque modice rotundata, pube fusco-grisea, 
lineolis albidis cum fuscis intermixtis parum determinatis, medium 
circa et pone medium irregulariter transversim positis variegata: 
haud raro attamen lineolae albidae confusae et parum conspicuae 
fere evanescunt. * Pedes pictura variables, modo rufo-testacei femori- 
bus late et tibiis anguste basi cum tarsis nigri, modo pedes postici 
nigri et anteriores testacei, femorum basi cum tarsis nigris, interdum 
anteriorum femoribus, summo apice excepto, tibiarumque basi nigris; 
femora postica subtus spinula munita. 

Mas antennis nigris, articulo secundo solo plerumque rufescente, 
hoc parvo, tertio longiore obconico, 4—10 sensim lionnihil magis 
dilatatis, anterius serrato-dentatis; pygidio breviter ogivali, apice 
curvato; abdominis segmento ultimo apice sat profunde angulatim 
emarginato. 

Foemina haud raro angustior et paulo longior, antennis brevio- 
ribus, articulis secundo et tertio minoribus, hoc illo duplo fere 
longiore, rufo -ferrugineis, a quarto inde sensim leniter crassiores, 
baud serratae; pygidio minus declivi, subtriangulari. 

Caucaso et Samara a D. Faust, foemina nom. seminarian 
Hungaria, Derbent, Caucaso et Syria in coll. Allard; Syria coll. 
Stierlin; Dauria et Caucaso coll. Faust. 

M. astragali varietati elytris pube fere concolore indutis 
referendum autumo Br . seminarium Motsch. in Bull, de Moscou 
1873, pars II, namque M . s eminariae sec. Allard antennae in 
utroque sexu thoracis basin vix superant. 

53. M. line at a All, Breviter ovata, crassa, pubescentis 
majoribus habitu affinis, at convexior: nigra, subtus cum pygidio 

griseo pubescens, supra fusoo-eiiiereo vel murino pubescens, lobo 
praescutellari saepae, scutello lineisque elytrorum pube albescente 
obsitis. Caput mediocre confertim rugoso-punctatum, sat argute 
carinatum, oculis modice prominulis. Thorax conicus, latitudine 
baseos nonnihil brevior, lateribus subrectis, dorso praesertim antice 
sat convexus, crebre parum subtiliter rugoso-punctatus, in mare 
plerumque dorso parum pubescens, in foemina pube densiore, punctis 
duobus in disco, lateribus interdum, lobo basali plerumque densius 
pallido pubescentibus. Scutellum cinereo pubescens. Elytra lati¬ 
tudine maxima pone medium sita paulo longiora, lateribus leniter 
rotundata, humeris tantisper prominulis, sutura anterius, interstitio 
tertio et septimo plerumque in integrum, quinto interdum etiam 
pallido lineatis. Pygidium ogivale, latitudine vix longius, pube 
interdum in linea media condensata. Pedes nigri, femoribus posticis 
subtus spinula acuta armatis. 

Mas antennis dimidio corpore longioribus, nigris, articulo secundo 
miiiuto subtus rufescente, tertio paulo majore, quarto valido trian- 
gulari uti et sequentes ad decimum sensim fere magis obconicis, 
serrato dentatis; pygidio fere verticali, apice leniter curvato; ab¬ 
dominis segmento ultimo medio angulatim emarginato. 

Foemina antennis dimidio corpore vix brevioribus, articulis 
2—4 gradatim fere longioribus, plus minusve rufescentibus, sequen- 
tibus sensim crassioribus, subdentatis; pygidio valde declivi. 

Variat interdum mas elytris pube obscuriore indutis, minus 
distincte lineatis, foemina supra griseo-pubescens, obsolete lineata. 

Italia media et meridionali parum frequens, in Sicilia rara, 
Byzantio sec. Kraatz. 

Unica foemina in coll. Allard, corporis habita ratione prope 
pubes cent era methodice ab ipso collocata. 

54. M. gilva Gyll. Ovata, nigra, pube subtili adpressa cinereo 
flavicante dense induta, obscurip edis prope statura, labro, antennis 
brevibus pedibusque anterioribus laete testaceis, thoracis praecipue 
forma ab affinibus distinguenda. Caput mediocre, fronte obsole- 
tissime carinata, palpis interdum cum labro rufo-testaceis: antennae 
thoracis basin non excedentes, articulis 2—4 tenuibus, 5—10 sensim 
leniter incrassatis, plus minusve transversis. Thorax fere cyathi- 
formis, lateribus postice perparum obliquis, anterius valde rotundatis, 
latitudine baseos triente fere brevior, basi utrinque subrecte truncatus, 
ad lobi basalis latera sat profunde sinuatus, parum crebre et parum 
profunde punctatus. Elytra latitudine triente fere longiora, lateribus 
modice rotundata, dorso parum convexa, subtiliter punctato-striata. 

Pygidium quasi semiellypticum, deelive, planiusculum, in mare apice 
convexum. Pedes anteriores laete testacei, femorum basi plerumque 
breviter tarsorumque apice infuscatis, postici nigri, femoribus subtus 
spinula armatis. 

Caucaso in coll. Allard et e Gallia meridionali, ubi frequentior 
quam alibi species videtur; in Onobrychi sativa sec. Bauduer, 
cujus in coll, etiam e Pyrenaeis orientalibus prostat. 

Italia media et meridionali baud infrequens, at semper, uno 
specimine etrusco excepto, statura dimidio et ultra minor, oris par- 
tibus pedibusque anterioribus totis testaceis. 

Variat rarius femoribus anticis basi late, mediis in integrum 
cum tibiarum basi infuscatis. Gallia et minor Sicilia. 

55. M. rufisura All. Oblongo-ovata, nigra, seminariae 
majoris habitu et statura valde affinis, hisce praecipue distinguitur. 
Corpus robustum, pube densiore, fere tomentosa griseo flavescente 
indutum, plaga thoracis media longitudinali haud raro late fusca, 
lobo basali latius pallido maculato, elytrorum lineis pallidius 
flavescentibus ad suturae basin et interstitiis disparibus, plus minusve 
conspicuis. Thorax magis convexus, lateribus evidentius rotundatis; 
elytra utrinque basi modice rotundata, lateribus a medio subrectis, 
dorso planiuscula; pygidium tantisper longius, medio plerumque 
lineola pubis densioris ornatum: pedes anteriores rufo - testacei, 
femoribus anticis anguste, mediis latius basi nigris, posteriores nigri, 
femoribus subtus spinula plerumque bene conspicua armatis. An¬ 
tennae nigrae, articulis quatuor primis rufo-testaceis. 

Variat pedibus etiam posticis rufo-testaceis, femorum basi late 
tarsisque nigris, vel rufis. 

Variat interdum corpore supra griseo flavescente, vel etiam 
griseo-pallido concolore. 

Variat aliquando foemina pygidio nudo, sublaevigato, basi 
tantummodo pubescente. 

Cypro, Syria et Algiria: Naplusa et Nazareth in coll. Allard; 
Jaffa D. Abeille; Kaifa D. Reitter; Syria D. D. Stierlin et Bauduer. 
Sicilia etiam, rara. 

Var. fulvescens Baudi. Rufo-ferruginea, statura valida; pube 
subtus flavescente, supra uniformiter fulva: mas pygidio lineola 
media e pube densiore flava ornato, foemina eodem medio piceo, 
denudato. Kaifa in Syria coll. Reitter, specimina singulari colora- 
tione vix hue primo intuitu referenda, corpore alioquin bene expli- 
cato matura videntur. 

56. M. seminaria Lin. sec. Allard. Oblongo-ovata, nigra, 
statura aliquanto, pubescentiae non modo sed singillatim antennarum 
pedumque coloratione summopere variabilis. Caput mediocre, sub- 
tiliter, vertice distincte, anterius paulo densius subrugose punctatum, 
pube tenui fusca parce indutum; fronte tenuiter, interdum obsolete 
carinata, carina plus minusve laevigata; oculi mediocres, satlunati: 
antennae thoracis basin longitudine vix excedentes, articulis 2— 5 
obconicis, sensim perparum majoribus, tertio contiguis plerumque 
paulo longiore, 6 —10 sensim parum majoribus, 8 —10 evidentius 
transversis, articulis baseos in foemina nonnihil gracilioribus; nigrae, 
articulis quinque primis rufo - testaceis, primo interdum supra 
infuscato. Thorax conicus, latitudine baseos quadrante circiter 
brevior, lateribus subrectis, apicem prope leniter rotundatis, con- 
vexus, sat fortiter, modice crebre, inaequaliter rugoso-punctatus, 
pube grisea subflavicante vel murina plus minusve dense indutus, 
lateribus interdum, ante sinus basales et plerumque in lobo baseos 
medio densius pallidiusque pubescens, punctulis insuper duobus haud 
raro in disco utrinque ornatus. Elytra ovata, latitudine quadrante 
circiter longiora, lateribus modice rotundata, humeris parum elevatis, 
dorso nonnihil convexa, griseo-obscuro pubescentia, suturae basi et 
lineolis pallidis, saepe parum determinatis vel obsoletis sparsim varie- 
gata. Pygidium late semiellypticum, lateribus regulariter arcuatis, 
apice nonnihil acuminatum, latitudine baseos vix brevius, postice 
convexum, plus minusve subtiliter, parum dense punctulatum, plus 
minusve dense pubescens. Corpus infra subtilius, plerumque parcius, 
pallidius quam superne pubescens, pube ad pectoris abdominis- 
que latera condensata. Pedes anteriores rufo - testacei, femoribus 
basi late, interdum usque ad genua, saepe etiam tarsis nigris; 
pedes postici nigri, femoribus subtus spina parva, sat conspicua 
armatis. 

Mas unice distinguitur pygidio apice leniter curvato, ab¬ 
dominis segmento ultimo angustiore, medio plus minusve emar- 
ginato. 

Europa media et meridionali: Sardinia, Gallia meridionali et 
Hispania haud rara. Caucaso coll. Stierlin. 

Variat foemina major e Lusitania pube densa et signaturis 
albis ornata, pygidio nudo, subtillime parce punctulato, basin secus 
pubescente. 

Specimina minora, semper foeminae, etiam occurrunt pygidio 
denudato, at elytrorum signaturis plerumque obsoletis, Sardinia, 
Sicilia et Mauretania. 

Variat in utroque sexu pedibus anterioribus nigris, genabus 
tibiisque apice late rufescentibus, corpore superne pube griseo-fusca 
concolore induto. Alpibus et Gallia rner. raro. 

Variat mas e Graecia abnormis elytris ad striae qnintae basin 
et supra humeros tuberculo sat elevato munitis; pedibus ut in prae- 
cedente varietate coloratis. 

Variat frequentius Italia media et meridionali, Sicilia praesertim 
et Sardinia statura normaii minore, pedibus anterioribus, femorum 
basi excepta rufo-testaceis, posticis nigris, elytris modo concolo- 
ribus, modo signaturis albidis ornatis. Etiam Graecia, Cypro, 
Hispania et Mauretania. 

Variat haud varo pedibus anterioribus rufo-testaceis, femoribus 
basi plus minusve late nigris, posticis nigris, femoribus apice, 
plerumque tantummodo superne tibiisque apice rufo-testaceis. Italia 
passim, Graecia, Gallia mer. Hispania. 

Variat mas e Gallia meridionali pedibus uti nuperrime dictum 
coloratis, statura valida, antennis penitus rufo-testaceis. 

Var. picipes Germ. Statura genuinae seminariae tantisper 
minore, antennis totis pedibusque rufo-testaceis, femoribus anticis 
basi vix, rnediis plus minusve, posticis latius nigris; femorum posti- 
corum spina plerumque minore, interdum fere obsoleta; thoracis 
et elytrorum signaturis pallidis plus minusve conspicuis, interdum 
(var. basalis Gyll.) omnino obsoletis, turn pube superne grisea, 
parum obscura. 

Italia tota, praesertim meridionali frequentissima, etiam Gallia 
mer., Hispania et Cypro: Syria in coll. All. et D. Abeille de Perrin, 
Algiria Bauduer, Dalmatia et Mauretania Reitter, Creta et Graecia 
Brenske et Oertzen. 

Var. sicula Fahrs.: statura adhuc minor, antennis pedibusque 
ut in var. picipes , at angustior, supra uniformiter fere griseo- 
pubescens. Italia, Gallia mer. et Cypro. 

Variat demum interdum statura et forma nec non pedum 
pictura ut in picip ede, at antennarum articulis 6—10 infuscatis 
vel nigris. Italia et Graecia. 

Nullum mea sententia tanti momenti discrimen intercedit quo 
M. picipes specifice a s eminaria Lin. sec. Allard (cujus cum 
opinione diagnosis a Bohemanno de seminaria allata in Schon. 
Torao V, pag. 111 conferre videtur) sejungi queat, nam in utraque 
forma eadem et variabilis antennarum pedumque coloratio, licet 
plerumque in s eminaria e majoribus obscurior, uti in ea statura 
plerumque validior quam in picipede , imo spina ipsa femorum 

posticorum in priore ut plurimum magis conspicua, eadem interdum 
in picipede sese offert et limites inter unam et aliam difficillime 
designandi. 

In recentioribus Catalogis picepedi , pro varietate, femoralis 
Gyll. subjungitur: qua ratione mihi haud compertum; perpensa 
etenim auctoris descriptione ex ejus complexae M. variae potius 
varietatem illam censerem. 

57. M. pusilla Germ. Oblongo-ovata, normali seminariae 
sesqui saltern minor, relative longior, thorace apicem prope magis 
attenuato, elytris postico magis ampliatis: nigra, infra subtiliter 
griseo-pubescens, pube ad pectoris latera albidiore condensata, supra 
griseo-fusca, plerumque albido maculata. Caput vertice conferdssime, 
fronte crebre et minus subtiliter punctatum, carinula subtili, saepius 
arguta inter oculos munitum; oculi modice prominuli, late lunati. 
Antennae thoracis basin paulo excedentes nigrae, articulis quatuor 
primis rufo-testaceis, primo interdum supra infuscato, gracilibus, 
5—10 senim crassioribus, extimis transversis, vix dentatis. Thorax 
latitudine tantisper brevior, lateribus prope basin obliquis, medio 
subrotundatis, apice subito angustior, sat convexus, subtiliter crebre 
punctatus, pube subtili parum densa obsitus, in lobo baseos medio 
pallidiore- condensata, guttulis duabus albidis in disco saepe con- 
spicuis. Scutellum albido pubescens. Elytra latitudine antica triente 
longiora, lateribus anterius parum, pone medium magis rotundata, 
punctato - striata, fusco pubescentia, suturae basi interstitiisque 
alternis lineolis albidis, una tantumin singulo, plerumque sat deter- 
minatis ornata. Pygidium semiovale, magis quam in praecedente 
convexum, plus minusve dense pubescens. Pedes anteriores rufo- 
testacei, femoribus anticis dimidio basali, mediis usque ad quadrantem 
ab apice nigris, tarsis saepe infuscatis, postici uigri, femoribus 
subtus spinula minuta armatis. 

Mas pygidio apice sat curvato, acuto; abdominis segmento ultimo 
apice medio anguste angulatim emarginato. Foemina saepe pygidio 
glabro, nitido, basi plus minusve pubescente (var. Stierlini All.). 

Italia superiore et media praesertim in floribus Viburni lantanae 
et Ligustri vulgaris obvia, Calabria et Sicilia minus frequens: etiam 
Andalusia, Gallia mer. Dalmatia, Graecia, Caucaso, Smyrna, 
Cypro et Algiria. Cypro saepe statura dimidio minor, uti et in 
aliis Europae meridionals regionibus, paulo tantum minor, pube 
superne unicolore, saepe multo obscuriore. 

58. /If/, albolineata Blanch. Elongato-ovata, statura varians, 
nigra vel ferruginea, pube fulva dense induta, saepe subtus, ad 

thoracis latera inflexa et lineola longitudinali media flavescente. 
Caput mediocre, vertice confertim subtiliter, apicem versus sensim 
minus dense, distincte punctatum, fronte inter oculos lata, haud 
carinata; oculi parum prominuli: antennae thoracis basin longitudine 
tantisper excedentes, nigrae, basi plus minusve late testaceae, 
interdum testaceae, apice leniter infuscatae, articulo secundo parvo, 
3 — 5 obconicis, sensim paulo longioribus, sequentibus compressis, 
gradatim nonnihil latioribus, modice dentatis. Thorax obconicus, 
latitudine baseos vix brevior, lateribus modice rotundatus, apice 
subarcuatim truncatus, basi bisinuatus, sinubus angustis, utrinque 
rectus, lobo medio lato, supra sat convexus, secus marginem 
basalem utrinque evidenter impressus. Scutellum subquadratum, 
albo pubescens, pube postice bifida. Elytra oblongo-ovata, lateribus 
modice rotundata, kumeris prominulis, sat profunde striata, rufo- 
testacea, humeris interdum infuscatis. Abdomen longulum, segmento 
dorsali ultimo haud raro emergente, pygidio parum declivi, semio- 
vali, latitudine fere longiore, interdum rufescente, linea media paulo 
densius pubescente. Pedes rufo-testacei, femoribus posticis plerum- 
que basi infuscatis, subtus denticulo sat conspicuo armatis. 

Mas pygidio postice multo convexiore, abdominis segmento 
ultimo medio breviore, leniter emarginato. 

Sicilia et Algiria, rarissime in Sardinia: algiricis plerumque 
elytra plus minusve evidenter flavo lineata, italica ejus modi non vidi. 

59. M. anobioides Baudi. Praecedenti valde affinis et habitu 
consimilis, statura ultra dimidium minor, nigra vel rufo-ferruginea, 
capite nigro, vertice, labro et oris partibus rufo-ferrugineis, palpis 
nigris. Caput ut in albolineata constructum; antennae thoracis 
basin vix superantes, articulis 2 — 4 subaequalibus, sequentibus 
sensim nonnihil crassioribus haud compressis nec serratis, rufescentes, 
apice infuscatae. Thorax forma praecedenti consimilis, lateribus 
minus rotundatus, aequalis, basi utrinque leniter bisinuatus, lobo 
medio latiusculo, uniformiter dense fulvo-pubescens. Elytra oblongo- 
ovata, lateribus perparum rotundata, humeris haud elevatis, subtiliter 
punctato-striata, rufo-testacea, interdum basi in regione scutellari 
infuscata, dense fulvo-pubescentia. Pygidium et abdomen ut in 
albomarginata , rufo-testacea concolora, uniformiter fulvo pube- 
scentia. Pedes testacei, postici femoribus subtus spinula atra munitis. 

Mas iisdem notis ac praecedens distinctus. 

Cypro decern specimina olim amicus Truqui collegit. 

60. M. velar is Fahrs. = laticornis Blanch. Breviter ovata, 
seminariae circiter statura, at multo brevior et latior, nigra, subtus 

cum pygidio griseo vel cinereo, supra obscurius griseo submurino 
pubescens, saepe pallido plus ruiiiusve variegata. Caput mediocre, 
confertim subaequaliter subtiliterque punctatum, carinula media 
plerumque brevi et parum elevata, interdum obsoleta, oculis modice 
prominulis, parum dense fusco pubescens, pube albidiore pone oculos 
condensata; antennae longitudine thoracis basin baud excedentes 
basi tenues, articulis quinque primis rufis, plus minusve obconicis, 
sequentibus sensim paulo crassioribus, sub transversis, plerumque 
nigris, interdum vel apice infuscatis vel totis rufo-testaceis. Thorax 
latitudine baseos dimidio fere brevior, conicns, lateribus subrectis, 
anterius tantisper rotundatis, crebre inaequaliter fere punctatus, plus 
minusve dense pubescens, punctulis pallidioribus plerumque in disco 
sparsis, lobo baseos medio plerumque densius pubescente. Elytra 
breviter ovata, lateribus modice rotundata, striata, sutura inter- 
stitiisque alternis disparibus in illaesis pube densiore subferruginea 
obductis, alternis paribus obscnrioribus, lineolis pallidis fere reticu- 
latis. Pygidium subtriangulare, planiusculurn longitudine latius. 
Pedes rufo-testacei, femoribus mediis basi plus minusve late, posticis 
dimidio fere basali nigris, hisce subtus spina plerumque longiuscula 
vaiida armatis. 

Mas pygidio apice leniter curvato; abdominis segmento ultimo 
apice fere angulatim sat emarginato. 

Europa media et meridionali atque Algiria: Italia tota sat 
frequens; graecis atque cretensibus individuis in coll. D. Oertzen 
elytra pulchre depicta, antennis totis rufo-testaceis. 

Var. plumb ea Luc. corpore superne pube unicolore, saepius 
grisea vel subfusca, obtecto, antennis nigris, basi rufo-testaceis, 
vel totis rufo-testaceis. Algiria in coll. Allard, etiam Graecia 
et Hispania; Italia cum genuina passim, Sicilia et Sardinia 
frequentior 1 ). 

Var. retamae Vogel: antennis nigris, basi testaceis, pedum 
posticorum femoribus basi late, tibiis dimidio circiter basali et tarsis 
nigris. Hispania, Gallia mer. et media, Italia praesertim superiore 
haud infrequens. Specimen hispanicum a D. Schaufuss utpote typicum 
retamae Vogel ad examinandum missum, pedibus posticis penitus 
nigris variat, femoribus apice rufo-maculatis. 

Var. lividimana Gyll. antennis nigris, basi testaceis, pedibus 
posticis totis nigris. Gallia et Hispania in coll. Allard; Italia 


*) Anne huic varietati, antennis totis testaceis referendus 
Br . imp licit us Motsch.? 

praesertim superiore interdum obvia: variat quoque corpore pube 
unicolore superne obtecto, Gallia in coll. Godart nom. lividi - 
mana\ eodem nomine gallicum specimen et ipse olim a D. Hampe 
accepi. 

Huic etiam varietati tribuenda specimina nonnulla e Pede- 
montio pedibus posticis nigris, femoribus in latere interiore prope 
apicem rufo-maculatis, turn alia Venetiis lecta corporis superne 
pube plus minusve variegata, pedum anteriorum femoribus basi 
latius nigris, tibiis etiam pro parte infuscatis, pedibus posticis nigris. 

Variat interdum statura duplo fere majore, pube superne griseo- 
fulvescente et pallido maculatim varia, an tennis modo apice nigris, 
pedum pictura normali. 

Hue meo judicio etiam pro varietate referenda 31. lata All., 
corporis pube superne concolore, antennis rufo-testaceis, thorace 
apicem versus paulo minus attenuato, lateribus anterius nonnihil 
magis rotundato-ampliatis, pedibus ut in genuina velari coloratis. 
Sicilia et Sardina haud frequens, etiam Liguria. Unicum latae 
specimen in coll. Allard e Neapoli cum hisce sane conferre videtur 
eique femorum posticorum spinula bene conspicua. 

Hoc notatu dignum femorum posticorum spinam in seminaria 
validiorem et magis perspicuam in eis quibus femora nigro colorata, 
e contra in velari validiorem longioremque illis, quibus femora 
latius rufo-testacea sunt. 

61. 31. Reichei All. Praecedenti similis, adhuc tamen brevior; 
nigra, antennis basi pedibusque anterioribus, femorum basi excepta, 
rufo-testaceis; corpus pube grisea fere uniformiter indutum, pube 
plerumque superne multo minus subtili quam in velari , minus 
depressa, concolore, saepe obscurius grisescente. Antennae nonnihil 
breviores, articulis quinque vel sex prirnis rufo-testaceis: thorax 
brevior, regulariter fere a basi ad apicem attenuatus, apice latius 
truncatus; femorum posticorum spina parva, brevis, interdum minuta. 

Cypro baud rara; Syria coll. Allard, Abeille, Stierlin et Reitter. 

62. 31. uniformis Bris. Ovata, depressa, obscuripedi habitu 
proxima, at dimidio minor, nigra, antennis basi plus minusve 
rufescentibus; pube grisea vel obscure cinerea parum subtili dense 
induta. Caput mediocre, confertim subtiliter punctatum, plus 
minusve obsolete in fronte carinatum, oculis modice prominulis. 
Thorax conicus, latitudine baseos parum brevior, lateribus postice 
obliquis, ante medium leviter rotundatis, arcuatim anterius attenuatus, 
basi bisinuatus, sinubus angustis, subimpressis, superne utrinque, 
praecipue in mare transversim impressus, lobo medio saepe paulo 

densius pubescente, leviter canaliculato, dorso subtillime punctatus. 
Elytra ovata, posterius tantisper quam basi latiora, supra parum 
convexa, subtiliter striata, interstitio quarto basi tuberculo munito. 
Pygidium subogivale. Pedes nigri, femoribus posticis subtus spinula 
munitis. 

Mas antennis dimidii corporis longitudine, articulis secundo 
tertioque parvis, brevibus, rufesceutibus, primo etiam subtus rufo, 
quarto subito majore, triangulari, sequentibus usque ad decimum 
sat dilatatis, argute serrato-dentatis; pygidio apicem versus convexo, 
curvato, acuto, abdominis segmento ultimo medio anguste sub- 
emarginato. Foemina antennis paulo brevioribus, articulis tribus 
vel quatuor primis rufo-testaceis, a quarto ad apicem sensim paulo 
incrassatis, gradatim fere brevioribus; pygidio planiusculo apice 
obtuso; segmento abdominis ultimo apice producto. 

Europa merid., Sicilia praesertim obvia, Etruria et Sardinia 
passim. 

Hue forte referendus Br. angustulus Motsch. 

Variat interdum elytris macula indeterminata obscura latera 
secus ad medium: sec. Kraatz (Berl. Zeitschr. 1869, pag. 334) 
distinctius interdum lateribus rufo - brunneo maculata; ejusmodi 
depicta non vidi. 

Variat corpore pube subtili valde adpressa, superne griseo- 
olivacea vel dense griseo flavicante induto. Graecia, Cypro; Syria 
Antilibano et Algiria coll. Allard, qui Algirica in Astragalo 
chlorostachio collecta memorat. 

Var. so rdi data All. Corpore pube subtili depressa, densis- 
sima griseo-murina induto, maculis brunneis vel fuscis quibusdam 
super elytra sparsis; genuinae in caeteris conformis, elytris basi 
tuberculo itidem munitis. Liguria, Apennino bononiensi et Sierra 
Nevada ipse: Hispania in coll. Allard, Graecia Emge. 

63. M. olivacea Germ. Ovata, convexa, subtus griseo, supra 
plus minusve olivaceo subtiliter sat dense pubescens, obscuripedis 
prope statura, etiam major. Caput oblongum, sat rostratum, crebre, 
subtiliter distincteque punctatum, fronte hand carinata, antice vix 
ab epistomate distincta: oculi parum prominuli, longe lunati. 
Antennae nigrae. Thorax latitudine baseos parum brevior, exacte 
conicus, lateribus subrectis, basi bisinuatus, utrinque recte truncatus, 
lobo medio lato, interdum paulo densius pubescente, supra con- 
vexus, parum crebre rugoso-punctatus. Elytra sat ovata, lateribus 
modice rotundata, supra convexa, humeris vix prominulis, subtiliter 
striata, singulo elytro media basi tuberculo valido munito. Pygidium 

semiovatum, latitudine paulo longius, planatum. Pedes nigri, femo¬ 
ribus posticis subtus spina armatis. 

Mas antennis dimidii corporis prope longitudine, articulis secundo 
tertioque parvis, 4—10 validis, obconicis, leniter serratim dentatis: 
in foemina paulo brevioribus, a tertio ad apicem sensim paullulum 
incrassatis: abdominis segmento ultimo in hac sat, in illo vix medio 
producto. 

Var. vir es cens Bohm. statura plerumque minor, supra pube 
grisea, saepe obscuriore induta, relative angustior, unde thorax pro 
latitudine baseos longior videtur, lateribus evidentius rectis, elytris 
plerumque minus convexis. 

Europa media et meridionali nec non Algiria: Italia tota sat 
frequens etiam in montanis regionibus. Earn una vice copiose in 
Dauci cretici floribus in Sicilia legi. 

Foemineum helveticum specimen in coll. Stierlin variat elytro- 
rum striis per paria approximatis, alternis latioribus. 

Var. calabra Baudi: genuinae forma adamussim consimilis, 
pictura et facie majorem glycyrrhizae simulans: nigra, pube 
fulva parum subtili, rigida dense induta, antennarum articulis 
secundo tertioque nec non pedibus laete rufo-testaceis, trochanteribus 
et tarsis nigris, elytris magna pro parte rufo-cinnamomeis, basi 
indeterminate nigris, humeris anguste denudatis. Abdominis pygidii- 
que strnctura mas videtur, antennarum articulis 4—10 paulo minus 
quam in olivacea, fere ejusmodi ac in varietate vires cens in¬ 
crassatis atque dentatis. 

Omnimode maturum animal in Calabria haud procul a maris 
litore repertum. 

64. M. varipes Bohm. Ovata, convexa, forma praecedenti 
similis, dimidio minor, sat dense griseo-pubescens. Caput parvum, 
oblongum, subtiliter crebre punctulatum, fronte subtiliter carinata; 
oculi parum prominuli, longe lunati. Thorax ut in olivaceae 
minoribus, lateribus fere rectis, subtiliter punctulatus. Elytra ovata, 
convexa, humeris paulo magis prominulis, tuberculo basali valido, 
nigra, area indeterminata pone longitudinis medium ad latera 
obscure rufescente. Pygidium ut in olivacea. Pedes nigri, 
anteriores tibiis, earundem basi et summo apice exceptis, rufo- 
testaceis, postici femoribus apice. tibiisque proparte confuse fusco- 
rufescentibus, femoribus subtus spinula parva armatis. Antennae 
ut in olivaceae foemina constructae. 

Unicum foemineum individuum in coll. Allard ex Algiria. 

Variant statura adhuc minore, forma attamen identica duo 
foeminae in Calabria lectae: unae elytra eadem modo rufo maculata 
atque pedum anteriorum tibiae rufo - testaceae, at pedes postici 
omnino nigri; alterae elytra coneolora, tibiae anteriores angustius 
et obscurius rufescentes. 

Ex Bohemanni varip edis descriptione in Schon., tomo V, 
pag. 63, dalmatinum marem delineasse inferri potest ex antennarum 
ibidem relata structura, elytris concoloribus. 

65. M. misella Bohm. Ovata, parva, olivaceae iterum 
forma affinis, at multo minor, pusillae fere statura, priore longior 
et magis depressa: nigra, tenuiter cinereo pubescens. Caput sub- 
tiliter punctatum, fronte obsolete carinata, oculi parum prominuli. 
Tborax conicus, latitudine baseos fere longior, anterius angustatus, 
lateribus rectis, sat convexus, subtiliter punctatus. Elytra oblonga, 
utrinque leniter rotundata, parum convexa, humeris vix prominulis, 
subtiliter punctato striata, dorso aequalia, tuberculo minuto ad inter- 
stitii quarti basin munita. Pygidium semiellypticum, vix latitudine 
longius. Pedes nigri, posticorum femora subtus spina parva munita. 

Mas antennis dimidii corporis prope longitudine, articulis 
secundo et tertio parvis, quarto et sequentibus majoribus, gradatim 
vix crassioribus, anterius plus minusve serrato-dentatis; pygidio 
apice magis convexo, leniter curvato, segmento abdominis ultimo 
apice medio anguste emarginato. 

Alpibus Pedemontis, Italia media et Calabria haud rara, 
Dalmatia a D. Hampe. Gallia mer. sec. Rey. Dalmatia Schonh. 
Austriae alpibus in coll. Allard: Tridento Bertolini. 

Variat Etruria et Calabria corporis pube superne minus subtili; 
sat densa grisea vel flavescens, antennis in mare paulo minus 
dentatis. 

Mis ell a e descriptione a Boheman in Sch., tomo I, pag. 56, 
accurate perpensa, propriam, uti supra definita, speciem constituere 
videtur, uti et ab Allard et Rey accepta, neque bigut tatae elytris 
concoloribus pro varietate habenda, uti Doctor Kraatz in Berl. 
Ent. Zeit. 1886, pag. 326 suspicatur, enimvero speciei indictor earn 
pusillae similem refert, nullam de tuberculo basali elytrorum 
mentionem facit, quod in misella parvulum, in biguttata evidenter 
prominens, cui verba elytra o b long o-quadr ala humeris rotun¬ 
da tis referri nequeunt; insuper in ejusdem operis tomo V duas 
species sat remote in methodo suo Schonherr collocavit. 

66. M . glycyrrhizae Gyll. Ovata, crassula, olivaceae 
fere statura, interdum quasi sesqui minor, undique dense fulvo 

subsericeo pubescens, nigra, antennis pedibusque rufo-testaceis, 
elytrorum plaga postica plus minusve dilatata rufescente. Caput 
breve, subtillime confertim punctulatum, inter oculos carinula parum 
elongata, crassiuscula, nitida, plus minusve sub pube conspicua 
signatum: oculi modice prominuli; antennae thoracis basin aliquanto 
superantes, in mare nonnihil longiores, articulis primis tenuibus, 
leniter obconicis, sequentibus gradatim fere, in mare amplius, 
crassioribus, leviter dentatis, plerumque rufo-testaceis, interdum apice 
infuscatis, rarius articulis 5—10 nigris. Thorax conicus, latitudine 
baseos vix brevior, lateribus subrectis, crebre sat profunde punctatus, 
punctorum vestigiis sub densa pube haud raro conspicuis. Elytra 
ovata, humeris et tuberculo basali modice prominulis, lateribus 
leniter rotundata et dorso convexiuscula, subtiliter striata, striis 
atque interstitiis sub remote punctatis, punctis plerumque inter 
pubem conspicuis, nigra, macula postica rufescente ornatis, in 
obscurioribus parva et apicali, in dilutioribus majore, interdum 
ultra medium anterius dilatata. Corpus inferne nigrum, abdomine 
haud raro posterius rufescente; pygidium semiellypticum. Pedes 
rufo-testacei, femoribus posticis, interdum etiam mediis basi infus¬ 
catis, posticis subtus spinula parva munitis. 

Mas pygidio basi latiore quam in foemina et minus apice 
attenuato, ibidem convexo et leniter curvato, abdominis segmento 
ultimo medio quam in foemina breviore. 

Rossia mer. et Sibiria uti videtur hand rara, pluribus collectio- 
nibus etiam sub nomine halodendri Gebl., Sarepta in coll. Allard, 
Graecia Emge. 

In sibiricis frequentius pedes toti rufo-testacei, femoribus 
posticis basi breviter infuscatis; in rossicis interdum tarsi postici 
plus minusve nigrescentes. 

67. M. Poup illeri All. = incarnata? Kr. Oblongo-ovata, 
minorum praecedentis statura, sed longior et minus convexa, nigra, 
pube saepe rigida, fulva, interdum subtiliore cinereo-flava dense 
induta. Caput mediocre, oblongum, epistomate elongatulo, confertim 
subtiliter punctulatum, punctis anterius minus crebris, in fronte haud 
carinatum, parum pubescens; oculi parum prominuli; antennae fere 
ut in praecedente, articulo autem quarto praecedentibus duobus 
majore, sequentibus, nequidem in mare, perspicue dentatis, obconicis, 
nigrae, basi plus minusve rufescentes. Thorax fere ut in glycyr - 
rhizae elformatus, at subtilius punctatus, punctis inter pubem haud 
perspicuis. Elytra latitudine sat longiora, plerumque dorso parum 
convexa, subtiliter striata, striis vix perspicue punctatis, rufo-testacea. 

basi et ad humeros anguste infuscata, tuberculo basali et humeris 
modice prominulis, saepe denudatis, aequaliter dense pubescentia. 
Pygidium dense uniformiter pubescens, in foemina fere ogivale, in 
mare semiellypticum et postice convexius, in hoc abdominis segmento 
ultimo medio quam in foemina breviore. Pedes modo rufo-testacei, 
modo femorum basi, genubus tarsisque plus minusve infuscatis; 
posticorum femora subtus spinula parva armata. 

Algiria coll. Allard et Bauduer in Mentha aquatica. Sardinia 
in coll. R. Musaei taurinensis nomine spadicea Gene ined. 

Variat Cypro mas paulo major, antennis apice leviter infuscatis, 
pedibus abdomineque cum pygidio rufo-testaceis, pectore piceo; 
capite excepto, pube laete ochraceo-flavescente dense indutus. 

Capite non carinato, longiore elytrisque aliter punctatis nec 
non corpore longiore, praeter alia, a g ly cyrr hizae sane distincta 
species videtur. 

68. 31. drierascens Gyll. = muscuius Solsky. Elongata, 
angusta, nigra, undique dense griseo-albido vel flavescente pubescens, 
statura summopere variabilis. Caput oblongum, confertissime 
punctulatum, epistomate convexo, fere laevigato; oculi parum 
prominuli, longe lunati; antennae graciles, nigrae, articulis tribus 
vel quatuor primis flavo-testaceis, apicem versus compressae. 
Thorax apicem versus attenuatus, latitudine baseos tantisper longior, 
lateribns rectis, subtiliter punctulatus. Elytra oblongo-ovata, latitu¬ 
dine duplo fere longiora, lateribus parum rotundata, humeris et 
tuberculo basali modice prominulis, subtiliter striata. Pygidium 
parum declive, oblongo-ogivale, latitudine sesqui longius, planum. 
Pedes nigri, graciles. 

Mas antennis dimidio corpore longioribus, articulis secundo 
et tertio parvis, hoc illo longiore, quarto subito majore, sequentibus 
ad decimum obconicis, subaequalibus, obsolete dentatis; iisdem in 
foemina dimidii corporis prope longitudine, ab articulo tertio fere 
ad decimum leniter incrassatis, articulis penultirnis subtransversis. 

Europa meridionali, Caucaso, Cypro et Syria sat diffusa species 
attamen non frequens: Italia superiore rara, minus in media et 
meridionali cum ejus insulis. 

Var. eryngii Bris. Statura major, antennis, praesertim in 
mare, articulis 4—10 evidentius apice dentatis. Gallia mer. Corsica, 
Sardinia et Cypro. 

69. 31. holosericea Gyll. Breviter ovata, crassa, olivacea 
major et etiam relative latior, nigra, subtillime tenuiterque griseo- 
fusco pubescens, nihilhominus parum nitida. Caput oblongum 

praesertim ante oculos elongatum, crebre subtiliter punctatum, 
punctura apicem versus minus crebra, in fronte convexum, haud 
carinatum, scrobiculis antennariis et epistomate utrinque argute 
carinatis; oculi parum prominuli: antennae nigrae, dimidii fere 
corporis longitudine. Thorax breviter conicus, latitudine baseos 
triente circiter brevior, lateribus subrectis, subtiliter crebre sub- 
rugoso-punctatus, canalicula media, basi latiuscula, ad longitudinis 
medium fere producta impressus. Elytra subquadrata, subito pone 
humeros modice ampliata, lateribus posterius parum rotundata, 
humeris parum prominulis, tuberculo basali valido, regione circum- 
scutellari late impressa, subtiliter punctato-striata, interstitiis planis, 
confuse punctulatis. Pygidium semi ovatum, subtillime punctulatum. 
Pedes nigri. 

Mas antennarum articulis secundo tertioque parvis, illo sub- 
globoso, hoc breviter obconico, quarto conico, elongato et sequentibus 
ad decimum majoribus, sensim minus elongatis, serrato -dentatis; 
pygidio verticali; abdomine brevi, segmento quinto medio haud 
prolongato. 

Foemina articulis primis fere ut in mare, quarto elongato 
sequentibusque ad decimum loDge minus incrassatis, subaequalibus, 
vix dentatis; ,pygidio declivi, abdomine paulo longiore, segmento 
ultimo medio nonnihil producto. 

Calabria, Turcia, Rossia mer. et Syria sat rara videtur. 

70. M. Steveni Gyll. Kr. = canaliculata Muls. (nec 
Steveni All.). Nigra, praecedenti simillima, at minor; thorace 
distinctius, minus crebre punctato, canalicula media subtiliore, 
plerumque per totam longitudinem ducta: pygidio nonnihil con- 
vexiore, paulo minus confertim punctulato; antennis maris longio- 
ribus, corporis dimidiam longitudinem magis excedentibus, articulis 
5 —10 longioribus, inter se aequalibus, singulo basi angustiore, 
serrato-dentatis; iisdem in foemina evidentius quam in foemina 
praecedentis serratis. 

Gallia meridionali in coll. Allard; ipse olim a D. Kraatz 
nomine canaliculata , Narbona Galliae in coll. Argod nomine 
Steveni. 

Bruchus Steveni utpote a D. Allard in Berl. Ent. Zeit. 1869, 
pag. 329 delineatus, quocum conveniunt specimina syriaca in ejus 
collectione contenta ab hac specie longe abscedit. 

71. M. denticornis All. Ovata, parum convexa, nigra, 
subtiliter tenuiterque griseo-pubescens, debilis statura atque ei 
consimilis; thorace minus confertim punctato, inaequali, elytris 

magis quadratis nec non antennarum in mare structura distincta. 
Caput subtiliter punctatum, fronte tenuiter carinata, oculis modice 
proininulis: antennae corporis prope longitudine, articulis secundo 
tertioque parvis, brevibus, 4—10 majoribus, valde prod uctis, for titer 
serrato-dentatis. Thorax conicus, latitudine baseos vix brevior, 
lateribus rectis, crebre subtiliter punctatus, subnitidus, lobo medio 
canalicula brevi, supra sinus baseos depressione angusta impressus. 
Elytra subquadrata, humeris modice prominulis, tuberculo basali 
minuto, circa scutellum nonnihil depressa, dorso modiee convexa, 
sat profunde striata. Pygidium verticale, semiovatum, subtiliter 
punctatum. Pedes graciliusculi, nigri. 

Unicus mas in coll. Allard, a biguttati varietate penitus 
nigra statura minore discedens, thorace basi elytris angustiore, 
minus crebre punctato, magis ruguloso, non tamen opaco, dorso 
inaequali. Hispania. 

72. M. biguttata 01. Ovata, villosae Fabr. prope statura, 
nigra, subtiliter parum dense fusco-pubescens, pube subtus paulo 
densiore grisea. Caput parvum 5 ante oculos breve, confertim 
rugoso-punctatum, fronte haud vel vix brevissime in mare tenuiter- 
que carinatum, oculis retrorsum sat prominulis, valde lunatis: 
antennae corporis fere longitudine, earn in mare quasi excedentes, 
nigrae, basi saepe plus minusve piceae. Thorax conicus, latitudine 
vix brevior, lateribus rectis, confertim subtiliter rugoso-punctatus, 
saepe opacus, lobo baseos canalicula brevi impresso. Elytra breviter 
ovata, lateribus nonnihil rotundata, humeris modice prominulis, 
tuberculo basali validiusculo, longitudinaliter suturarn secus impressa, 
sat profunde striata, striis subremote punctulatis, nigra, macula 
oblonga modo parva, modo majore versus latera pone medium 
rufescente, interdum flava ornata. Pygidium semiellypticum, lati¬ 
tudine haud brevius, confertissime punctulatum. Pedes nigri, interdum 
picei, graciliusculi, femoribus posticis spinula admodum minuta 
munitis. 

Mas antennis validis, articulis secundo et tertio brevissimis, 
quarto magno, subtriangulari sequentibusque ad decimum anterius 
gradatim fere magis productis, fortiter serrato-dentatis; articulo 
secundo in foemina globoso et tertio eo vix longiore parvis, quarto 
triplo fere longiore, obconico, sequentibus ad decimum gradatim 
tantisper crassioribus et brevioribus, leniter serratis. 

Variat tota nigra, elytris immaculatis = mis ell a Kr. nec 
Bohm. All. 

Var. fulvip ennis Bohm. Nigra vel picea, elytris rufo-testaceis, 
basi plus minusve anguste, praesertim circa scutellum infuscatis: 
interdum tota rufo-testacea, capite medio pectoreque nigris. 

Europa meridionali, Cypro, Smyrna et Syria hinc inde baud 
rara: Italia media et meridionali mediocriter obvia, in floribus 
praesertim umbellatarum. 

73. M. cisti Fabr. = cana Germ. = unicolor 01. Ovata, 
olivaceae forma aliquanto affinis, at dimidio minor, nigra, subtiliter 
griseo-pubescens, pube tenui, ad pectoris latera et pygidio nonnihil 
densiore. Caput fere ut in holosericea constructum et punctatum, 
pro statura paulo minus elongatum. Antennae nigrae, dimidio 
corpore vix longiores. Thorax exacte conicus, latitudine parum 
brevior, subtiliter confertim punctatus, lobo basali breviter medio 
canaliculato. Elytra ovata, latitudine quadrante circiter longiora, 
lateribus modice rotundata et supra convexa, regione scutellari 
leniter plerumque depressa, humeris modice prominulis vix elevatis, 
tuberculo basali minuto, sat profunde punctato-striata. Pygidium 
semiellypticum, in foemina mediocriter declive, perparum curvatum. 
Pedes nigri. 

Mas antennarum articulis secundo et tertio brevibus, quarto 
majore et multo longiore, 5—10 subaequaliter crassioribus, gradatim 
nonnihil brevioribus, parum serratis; pygidio sat declivi, apice 
arcuato; abdominis segmento ultimo apice emarginato. Foemina 
antennis ab articulo tertio sensim leniter incrassatis, articulis 5—10 
subaequalibus. 

Europa media et meridionali sat diffusa, nullibi valgaris, in 
Sicilia tantisper frequentior videtur. 

74. M. deb ills Gyll. Ovata, praecedenti habitu similis, at 
dimidio minor, corpore brevius ovato biguttatae forma proximor, 
nigra, subtillime tenuiterque pubescens. Caput oblongum, confertim 
subtiliter rugoso-punctatum, fronte media breviter obsoleteque vel 
haud carinatum; oculi parum prominuli. Thorax exacte conicus, 
latitudine baseos vix brevior, confertim subtiliter punctatus, lobo 
baseos canalicula brevi medio impresso. Elytra breviter ovata, 
lateribus modice rotundata, humeris signatis, at non prominulis, 
tuberculo basali minuto, sat profunde striata, suturam secus nonnihil 
impressa. Pygidium semiellypticum, basi planulum, apice medio 
convexum, subtillime punctulatum. Corpus subtus plerumque pube 
pallidiore, paulo densiore indutum: pedes nigri. 

Mas antennis dimidio corpore nonnihil longioribus, articulis 
secundo et tertio parvis, aequalibus, quarto majore obconico> 

sequentibus ad deeimum subaequaliter crassis at sensim paullulum 
brevioribus, mediocriter dentato-serratis: antennis in foemina evi- 
denter brevioribus, basi gracilibus, ab articulo quinto apicem versus 
sensim leniter incrassatis. 

Andalusiae Sierra Nevada ipse. Lugduni in coll. Argod: 
Gallia in coll. Allard cum typico e Chevrolat specimine: etiam 
Germania; species parum frequens videtur. 

75. M. nuda All. Breviter ovata, statura cisti proxima, at 
crassior, multo parcius, subtillime pubescens, thorace crassiore, 
transversim subconico ab ea et biguttatae varietate unicolore 
praecipue distincta. Nigra, interdum subcyanescens: caput mediocre, 
fronte convexa, baud carinata, subtiliter creberrime punctatum, 
vertice lineola brevi, lata, prorsus opaca, nigerrima signato; oculi 
modice prominuli, longe lunati. Thorax latitudine baseos triente, 
interdum dimidio fere brevior, anterius modice attenuatus, lateribus 
valde, praesertim anterius, rotundatus et convexus, basi bisinuatus, 
lobo medio lato, apice parum rotundato, supra medio profunde 
canaliculato, mediocriter crebre, subrugose punctatus, punctura 
validiuscula, parum profunda. Scutellum subquadratum. Elytra 
ovata, utrinque modice rotundata, apicem versus leniter attenuata, 
humeris modice prominulis, tuberculo basali sat valido, fere in basi 
ipsa sito, distincte striata, striis obsolete punctatis, interstitiis sub¬ 
tiliter rugulosis, suturali tantisper depresso. Pygidium semiel- 
lypticum, modice declive, dorso medio convexum, subtiliter obsolete 
punctulatum. 

Mas antennis corporis longitudine, vel nonnihil eo longioribus, 
articulis secundo et tertio parvis, breviter obconicis, quarto majore, 
subtriangulari, pariter ac sequentes ad deeimum sensim paullulum 
longioribus et basi minus crassis, fortiter serrato-dentatis: antennis 
in foemina dimidii corporis prope longitudine, articulis 2 — 4 
obconicis, sensim paulo longioribus, sequentibus crassiusculis, 
gradatim fere paulo brevioribus. 

Graecia, Italia meridionali, praesertim Calabria, Sicilia et 
Sardinia; Tolonae in coll. Bauduer; Sicilia et Algiria coll. Allard: 
algirica interdum evidentius cyanescentia. 

76. M, parumpunctata Baudi = Steveni All. nec Gyll. 
Praecedenti simillima, nonnihil major, parcius adhuc, supra vix 
pubescens, nitidor, breviter ovata, nigra. Caput ut in nuda, at 
plaga vertice opaca latiore, minus producta, nonnisi capite fortiter 
reclinato visibili: antennae consimili etiam structura, at in mare 
articulis 5—10, praesertim penultimis basi crassioribus, unde articuli 

apice minus producti et minus serrati videntur; articulis tertio et 
quarto in foemina paulisper quam in ilia longioribus. Thorax 
pariter breviter obconicus, at basi utrinque minus fortiter sinuatus, 
lobo medio minus producto, supra foveola impresso, multo parcius 
et subocellato punctatus, inter puncta laevigatus, intra basin utrin¬ 
que oblique impressus. Elytra ovata, subtiliter punctato-striata, 
interstitiis planis, singulo punctorum serie plus minusve regulari 
impresso. Pygidium oblongius, parum crebre, sat fortiter punctatum. 

Palaestina, Nazareth in coll. Abeille atque in coll. Allard 
nomine Steveni cujus cum speciei definitione a D. Allard in 
Berl. Ent. Zeit. 1869 pag. 329 congruit, a genuina Steveni Gyll. 
= canaliculata Muls. summopere abscedens. 

77. M. marginalis Fabr. 01. = marginella Fabr. Oblongo- 
ovata, atra, infra subtiliter griseo-pubescens, pube albidiore ad 
pectoris et abdominis latera atque pygidio condensata, supra thoracis 
lobo basali triangulariter, virgula utrinque latera secus punctulisque 
in disco saepe obsoletis, scutello et macula elytrorum communi 
magna, anterius late diffusa, bifariam latera versus producta e pube 
densa albida, interdum flavescente ornata. Caput rude rugoso- 
punctatum, in fronte carinatum, oculis modice prominulis, valde 
lunatis. Thorax conicus, latitudine vix brevior, lateribus postice 
oblique subrectis, medio rotundatis, apice attenuatus, basi sat 
argute bisinuatus, supra sinus impressus, crebre rudeque rugoso- 
punctatus. Elytra ovata, lateribus medio parum, postice paulo 
magis rotundata, dorso planiuscula, humeris parum elevatis, tuber- 
culo baseos sub pube conspicuo, punctato-striata, basi extrorsum, 
macula laterali et postica margine connexis nigris, fere denudatis; 
interdum anterius inter pubem albidam punctula parva nigra ad- 
parent. Pygidium subtriangulare. Femora postica spinula minuta 
subtus interdum munita. 

Mas antennis dimidio corpore longioribus, nigris, articulis 
secundo et tertio parvis, interdum ferrugineis, quarto sequentibusque 
majoribus, gradatim fere minus longis et validius serrato-dentatis; 
abdominis segmento ultimo medio paulo angustiore, apice curvato. 
Foemina antennis dimidii corporis fere longitudine, articulis 2 — 4 
parvis, gradatim fere longioribus, interdum infra rufo-ferrugineis, 
sequentibus sensim paullulum crassioribus, obsolete dentatis. 

Europa, praesertim media passim. Italia superiore et media 
sat obvia. 

78. M. na n a Germ. Praecedentis fere statura, nigra, supra 
depressa, subtillime parum dense griseo-pubescens, pube ad 

mesosterni epimeris solummodo albidiore condensata. Caput crebre 
punctatum, punctura anterius minus crebra, fronte sat fortiter cari- 
natum, oculis posterius sat prominulis, late lunatis: antennae nigrae, 
ardculis secundo et tertio interdum subtus ferrugineis. Thorax 
latitudine baseos nonnihil brevior, lateribus basi breviter obliquis, 
inedio modice rotundatis, apicem prope attenuatus, basi leniter 
bisinuatus, dorso parum convexus, crebre distincte punctatus. 
Elytra oblongo-ovata, lateribus modice rotundata, hameris elevatulis, 
supra planiuscula, subtiliter striata. Pygidium subtriangulare, 
planiusculum, confertim obsolete punctulatum, in mare apice leniter 
curvatum. Pedes nigri. 

Mas antennis dimidio corpore longioribus, articulo secundo 
parvo, tertio majore obconico, sequentibus ad decimum validis 
sensim fere magis oblique truncatis, anterius fortiter serrato-dentatis: 
antennis in foemina paulo brevioribus, articulis 2— 4 tenuioribus, 
obconicis, 5 —10 crassioribus, breviter conicis, anterius modice 
serratis. 

Europa media et meridionali, Algiria; Astrabad et Tiflis in 
coll. Stierlin; Derbent Faust: Italia superiore parum, media et 
meridionali sat obvia. 

79. M. mu r in a Bohm. Oblongo-ovata, nan a plerumque 
major, majorum bimaculatae habitu quandoque proxima, nigra, 
antennarum basi tibiisque anterioribus rufo-testaceis; infra tenuiter 
griseo-pubescens, pectoris abdominisque lateribus pallido maculatis, 
supra pube tantisper rigida grisea et murina variegata. Caput 
crebre rugoso-punctatum, punctura anterius minus crebra, fronte 
valide carinata, anterius ab epistomate bene distincta; oculi posterius 
sat prominuli, late lunati: antennae nigrae, articulis quatuor primis 
rufo-testaceis, primo saepe supra fusco. Thorax latitudine baseos 
nonnihil brevior, lateribus postice breviter obliquis, medio sat 
rotundatis, apicem prope attenuatus, basi parum profunde bisinuatus, 
ante sinus impressus, modice convexus, evidenter crebre rugoso- 
punctatus, pube fusca, murino et pallido varia obductus, eadem in 
lobo baseos densius, nonnihil ad latera condensata, interdum dorso 
medio obscurior, guttulis duabus pallidis ornatus. Elytra oblongo- 
ovata, lateribus leniter rotundata, humeris prominulis, dorso parum 
convexa, subtiliter remote punctato striata, pube fusco-grisea vel 
murina consparsa, interdum lineolis hinc inde albidioribus plagulis 
nigris intermixtis variegata, alias uniformiter fere griseo vel murino 
pubescentia. Pygidium fere ogivale, planiusculum, parum crebre 

punetatum, dense pubescens. Pedes nigri, quatuor anteriorum 
tibiis, interdum etiam earundem tarsis rufo-testaceis. 

Mas antennis dimidio corpore longioribus, articulo secundo 
brevi tertioque longiore parvis, quarto paulo majore conieo, quinto- 
decimo fortiter anterius productis, serrato-dentatis, mediis praesertim 
sat fortiter emarginatis, acuminatis: foemina antennis minus elon- 
gatis, articulis 2—4 parum et sensim fere longioribus, sequentibus 
gradatim fere crassioribus, leniter anterius dentatis. 

Europa media et meridionali, hac praesertim frequentior; tota 
fere Italia frequens, turn Syria et Algiria. 

Variat mas antennis pariter dimidio corpore longioribus, arti¬ 
culis plerumque solis tribus primis rufo-testaceis, quarto tertio 
duplo majore, subtriangulari, quinto-decimo validis, subaequalibus, 
anterius dentatis, at obconicis, minime emarginatim productis; pedum 
anteriorum tibiis tarsisque rufo-testaceis, tibiis anticis leviter 
curvatis: in foemina tarsis anterioribus testaceis: sordida Gene e 
Sardinia in coll. R. Musaei taurinensis. 

Italia media passim, Sicilia et Sardinia frequentior. 

Variat antennarum articulis quinque primis rufo-testaceis, pedum 
anteriorum etiam geniculis rufo-testaceis. Liguria et Sardinia; Syria 
in coll. Stierlin. 

Variat interdum statura multo minore, pusillae subaequali, a 
qua foemina thoracis forma praecique et pygidio triangulari, fere 
piano distinguitur. Graecia et Sardinia, Caucaso D. Doria. 

80. M. annulicornis All. Oblongo-ovata, murinae prope 
statura, paulo angustior, nigra, perquam dense griseo-flavescente 
pubescens, pube saepe superne laete flavicante, antennis pedibusque 
testaceis, illis medio, hisce femoribus mediis et posticis plus minusve 
basi nigris. Caput pubescens, confertim rugoso-punctatum, fronte 
sat argute, subtiliter carinatum, oculi retrorsum sat prominuli, 
utroque sexu pariter in fronte distantes. Thorax latitudine baseos 
vix quadrante brevior, lateribus basi obliquis, medio rotundatis, 
apice attenuatus, basi modice bisinuatus, ante sinus plus minusve 
late subimpressus, dense flavescente pubescens, pube plerumque 
parum adpressa, haud raro in disco longitudinaliter fusca. Elytra 
oblongo-ovata, lateribus parum rotundata, humeris modice promi- 
nulis, dorso planiuscula, pube modo subtili, modo subcretacea, 
plus minusve flavescense dense induta, interdum maculis paucis 
obscuris adumbrata. Pygidium ogivale, latitudine paulo longius, 
modice declive, planum, dense pubescens. Pedes rufo-testacei, 

femoribus anticis summa basi, mediis latius, posticis dimidio saltern 
basali nigris. 

Mas antennis dimidio corpore longioribus, rufo - testaceae, 
articulis 6 — 7, vel 5—7 nigris, secundo tertioque parvis, quarto 
majore obconico, sequentibus magnis compresso dilatatis, usque ad 
septimum sensim latioribus, 8—10 subaequaliter, utroque latere 
fere aeque, dentatis. 

Foemina antennis dimidio corpore brevioribus, articulis 2 — 4 
tenuibus, sequentibus fere aequaliter crassioribus, quatuor primis 
rnfo-testaceis, mediis nigris, tribus ultimis ferrugineis. 

Cypro et Byzantio: Batoum, Bizantio et Libano in coll. Allard, 
Graecia Emge. 

Variat mas e Calabria antennis totis rufo-testaceis. 

Kiisteri de magnicorni sua verbis diligenter perscrutatis 
mihi suasum earn, potius quam annulicorni , tribuendam variae 
01. cujus mihi etiam e Dalmatia specimina praesto sunt, uti a 
citato auctore delineata, a qua annulicornis statura majore et 
longiore, elytris pro statura angustioribus, tarsis rufis nec non 
corporis pube densiore praecipue discedit. 

81. M. paecila Germ. = decora Bohm. Oblongo-ovata, 
bimaculata e prope statura, elytrorum signaturis ei nonnihil 
similis, at magis pulchre depicta; nigra, antennis totis pedibusque, 
femorum basi excepta, rufo-testaceis. Caput ut in citata specie 
constructum; antennae in integrum rufo-testaceae. Thorax longior, 
latitudine baseos perparum brevior, lateribus evidentius bisinuosis, 
apice nonnihil angustior, angulis posticis extrorsum magis porrectis, 
sat profunde punctatus, dense ochraceo subaurantiaco pubescens, 
macula magna e pube albida in lobo basali medio. Scutellum 
albo pubescens. Elytra simili ac in bimaculata dispositione 
macularum ornata, at macula communis media Candida, latius 
anterius diffusa, medio interstitia quatuor interiora in singulo elytro 
obtegens, pube alba antice posticeque maculis nigris et aurantiacis 
variegata, plaga media laterali humerisque intensius nigris. Pygidium 
ogivale, dense albo tomentosum, saepe maculis duabus parvis 
prope apicem signatum. Corpus subtus dense albido pubescens, 
maculis utrinque fulvis parvisque pallidioribus ornatum. Pedes rufo- 
testacei, femoribus anteriorum basi parum, posticorum latius nigris, 
horum etiam tibiis sum mo apice et tarsorum articulo ultimo nigris. 

Mas antennis dimidio corpore longioribus, articulis secundo et 
tertio minutis, quarto et sequentibus ad decimum validis, compressis, 
anterius valde productis, fortiter serratis: antennis in foemina 

brevioribus, articulis 2— 4 tenuibus, sensim nonnihil longioribus, 
5—10 majoribus, eorum primis acutius, ultimis minus acute dentato- 
serratis. 

Etruria et agro romano parum frequens: Tauria Boheman, 
Sarepta coll. Bauduer et Argod. 

Variat foemina e Jericho Syriae in coll. Allard elytris postice 
et super plagam lateralem pube subferruginea obtectis, maculis 
albidis pro parte obsoletis, signaturis confusis, thoracis attamen 
forma hue referenda. Quae in ejusdem collectione nomine decora 
inscripta ex Hispania dispares majores videntur. 

82. M. dispar Germ. Oblongo-ovata, bimaculatae quoque 
aliquanto affinis, at dimidio minor, angustior, nigra, antennis basi 
et apice pedibusque, femorum basi excepta, rufo-testaceis, subtus 
griseo-albescente pubescens, pectoris abdominisqne lateribus pallidius 
maculatis , pygidio etiam pube densa obtecto. Caput et thorax ut 
in bimaculata 9 hoc itidem pube nonnihil rigida pallidiore ad latera, 
longitudinaliter medio plus minusve fusca, maculis fulvescentibus 
et punctulis pallidis plus minusve varie depicto. Elytra oblongo- 
ovata, lateribus parum rotundata, humeris parum elevatis, pube 
albida suturam secus late, in basi et fascia postica punctulis 
obscuris intermixtis ornata, relicta plaga laterali et apice plus 
minusve denudatis nigris, apice interdum fulvo-pubescentia. Pygidium 
fere ogivale, latitudine haud longius. Pedes rufo-testacei, femoribus 
anteriorum dimidio fere basali, posticorum usque ad trientem ab apice 
nigris, horum tibiis summo apice tarsorumque articulis ultimis nigris. 

Mas antennis corporis dimidio longioribus, articulis secundo 
tertioque parvis, brevissime conicis, quarto subito majore, sequenti- 
bus aeque majoribus compressis, plus minusve conicis, apice leniter 
productis, modice dentato-serratis, medio nigris, articulis primis 
quatuor et ultimis tribus vel etiam quatuor rufo-testaceis: tibiis 
anticis leniter apicem versus arcuatis. Foemina antennis paulo 
brevioribus, articulis baseos tenuibus, a quarto apicem versus 
incrassatis , nigris, articulis quatuor baseos et ultimis duobus rufo- 
testaceis. 

Yariat mas antennis testaceis articulis quinto et sexto solis 
nigris, foemina iisdem apicem versus paulo magis dilatatis, sub- 
compressis, articulis tribus ultimis rufo-testaceis; rarius variat 
articulo ultimo solo rufescente. 

Yar. palliata utroque sexu elytris suturam secus et fascia 
postica albido pubescentibus, lateribus a basi ad trientem posticum 
nigris vel fulvo-pubescentibus. 

Var. alb es cens All. elytris pube grisescente perparam plerum- 
que variegata obtectis, relicto angusto spatio medio laterali nigro 
vel fusco maculato. 

Var. brace at a All. nec Gyll. unica foemina e Gallia in coll. 
Allard a genuina differt antennis nigris, articulis quatuor solis 
baseos rufo-testaceis, tarsis posticis, fuscis: reliquae in eadem 
collectione nom. brae cat a inscriptae ut in genuina di spare 
coloratae. 

Variat foemina minor elytris angustius suturam secus fasciaque 
postica subtiliore ornatis, antennis nigris, articulis quatuor baseos 
et ultimo rufo-testaceis, pedum femoribus mediis fere usque ad 
apieem, posticis totis nigris, eorum tibiis apice late tarsisque fuscis. 
Gallic in coll. Allard. 

Europa media et meridionali sat diffusa species, nullibi frequens, 
etiam Caucaso et Syria. Italia fere tota pariter haud frequens, 
Sicilia et Sardinia minus rara videtur. 

Ex braccatae Gyll. description^ complexu maximum mihi 
dubium exortum anne reapse disparts pro varietate habenda, eo 
quod, praeter alia, maxime di spar is multis speiminibus examinatis 
rarissime admodum contingit ut tarsi postici omnino nigri sese 
praebeant, uti normalis est eorundem in varia color, cui insuper 
haud raro antennarum duo vel etiam tres ultimi articuli rufo- 
testacei sunt. 

83. M . bimaculata 01. = variegata Germ. Oblongo- 
ovata, marginalis prope statura, nigra, antennis basi pedibusque 
anterioribus, femorum basi excepta, rufo-testaceis, subtus griseo vel 
cinereo pubescens, pectoris abdominisque lateribus pube densiore 
pallidioreque plus minusve maculatis. Caput mediocre, crebre 
rugoso-punctatum, punctis apieem versus minus crebris, fronte 
carinata; oculis retrorsum modice prominulis, pone oculos macula 
e pube albida signatum, supra parum pubescens. Thorax conicus, 
latitudine quadrante circiter brevior, lateribus basi obliquis, medio 
leniter rotundatis, apice attenuatus, crebre et sat profunde punctatus, 
dense pubescens, pube utrinque cinereo-albida vel flavescente, 
medio plus minusve fusca, lobo baseos pariter ac scutellum albo- 
tomentoso. 

Elytra oblongo - ovata, lateribus leviter rotundata, humeris 
modice prominulis, punctato-striata, basi, suturam secus et trans- 
versim pone medium griseo flavoque pubescentia, pube pallida 
anterius et postice lineolis fuscis plus minusve variegata, relicto 
spatio lato medio laterali et apice nigris. Pygidium ogivale, griseo 

vel flavescente dense pubescens, apicem prope ut plurimum brunneo 
bimaculatum. Pedes anteriores rufo - testacei, femoribus basi plus 
minusve late nigris, postici nigri. 

Mas antennis dimidio corpore plerumque multo longioribus, 
nigris, articulo secundo parvo rufo, tertio multo majore, triangulari, 
4—10 crassioribus, anterius sat productis, serrato-dentatis, interdum 
etiam articulo primo rufo supra infuscato. 

Foemina antennis dimidii corporis prope longitudine, articulis 
quatuor primis ut plurimum rufo-testaceis, duobus primis supra 
plus minusve infuscatis, secundo parvo, tertio et quarto obconicis, 
fere aequilongis, 5—10 crassioribus, apice oblique truncatis, leniter 
serrato-dentatis; interdum articulis 3—5 rufo-testaceis. 

Variat, praesertim foemina, thorace utrinque laete flavo- 
ochraceo pubescente, medio fusco, lobo baseos albido, elytrorum 
signaturis e pube similiter flavo - ochracea confectis, lineolis et 
punctulis albidis varie ornata. 

Variat utroque sexu thoracis elytrorumque pube maculari 
tota albescente; rarius, Sicilia et Sardinia, thorace elytrisque 
complete fere griseo-pubescentibus, illius disco antico excepto 
atque horum humeris. 

Var. disper g at a Gyll. Statura minor, angustior, thoracis 
lateribus postice minus obliquis, unde elytrorum basis angustior 
videtur, elytris utrinque minus vel vix rotundatis, thoracis elytrorum¬ 
que signaturis e pube pallidiore plerumque constantibus: raro etiam 
variat femoribus quatuor anterioribus basi latius nigris, posticis 
apice supero anguste rufo-maculatis. 

Europa media et meridionali fere ubique sat frequens, nec 
non Cypro, Asia minore, Syria, Tuneta et Algiria: Italia tota, 
praesertim meridionali, sat vulgaris. 

(Fortsetzung folgt.) 


In hujus recensionis parte I a (Deutsche Ent. Zeitschr. XXX, 
1886, Heft II) corrigenda: 

Pag. 388 lin. 27 serratae corr. serrata. 

- 389 lin. 22 et 23 subaequali vel breviore corr. subaequalis 

vel brevior. 

- 391 in spec, tabula lin. 9 Pedes medio corr. Thorax medio. 

- 10 Pedes fortiter corr. Thorax fortiter. 

- 393 lin. ultima situatis corr. sinuatis. 

- 406 lin. 21 hue solum corr. hae solum. 



